Хәбәрҙәр - 27.07.16\nХәбәрҙәр - 26.07.16\nХәбәрҙәр - 25.07.16\n1959 йылда ул республикабыҙҙа телевидение дәүерен аса. Рәсимә Кәримова ҡыҫҡа ғына ваҡыт эсенлә миллионлаған кешенең яратҡан алып барыусыһына әйләнә. Ул төрлө жанрҙарҙа эшләй, башҡорт, рус телдәрендә тапшырыуҙар алып бара. Хаҡлы ялға сыҡҡансы Рәсимә Кәримова башҡортостан телевидениеһына тоғро ҡала....\nЮғары уҡыу йорттарында ҡабул итеү комиссиялары эшләй башланы\nБашҡортостанда быйыл ун беренсе класты 17 мең ярым уҡыусы тамамланы.Комиссияның беренсе көнөндә үк йөҙәрләгән абитуриент документтарын тапшырған. Республика мәктәптәрен тамамлаған 17 мең ярым уҡыусы өсөн юғары уҡыу йорттарына 8 мең, урта махсус белем йорттары 25 мең бюджет урыны бирелгән.\nРайондарҙа һабантуй һәм шәжәрә байрамдары дауам итә\nҠариҙел районы халҡы ла сәсең эштеренең тамамланыуын билдәләргә һәм шәжәрә байрамына йыйылды. Быйыл Ҡариҙел районы халҡы беренсе тапҡыр һабан туйын һәм шәжәрә байрамын бер көндә үткәрҙе. Сара нәҫел байрамынан башланып китте. Шәжәрә байрамының координаторы Гөлгөнә Баймырҙина. Ҡариҙелдә Шәжәрә...\n,,Ал сәскә,, телевизион конкурсында еңеү, Ләйсән Золотарева өсөн яңы мөмкинлектәр аса. Ләйсәнде Яңы Байрамғол ауылының йондоҙсоғо, тип йөрөтәләр. Беренсе тапҡыр тамашасылар алдында ҡыҙ ошо ауыл клубында дүрт йәшендә сығыш яһай. Әле иһә Ләйсән 11 йәшен тултырған, ауылдаштары уны яратып ,,...\nБашҡортостанда бөтә фәндәр буйынса БДИ-нын ҡабаттан тапшырыу көндәре башланды\nБашҡортостандың Мәғариф министрлығынан хәбәр итеүҙәренсә, резерв көндәрҙә имтихандарҙы алдағы йылғы сығарылыш уҡыусылары, шулай уҡ мотлаҡ фәндәрҙең береһе – рус теле йәки математика буйынса насар билдә алған быйылғы сығарылыш уҡыусылары тапшыра ала. бөтә фәндәр буйынса Берҙәм дәүләт...\nИран “Ислам дәүләте” террорсыларынан үс ала. Тегеран Сүиәлә Дейр-эз-Зора янында террорсылар базаларын утҡа тотто. Хәбәр ителеүенсә, Тегеранда 7 июнь булған террор ғәмәлендә тап “Ислам дәүләте” һуғышсылары ғәйепле. Бөйөк Британия Лондондағы терактты ойоштороусыларға нәфрәт белдерҙе....\nМилли сәйәсәт стратегияһы нисек булырға тейеш?\nОшо минуттарҙа Өфөлә милләт-ара мөнәсәбәттәргә арналған түңәрәк өҫтәл ултырышы тамамланып тора. Унда билдәләнеүенсә, милли төрлөлөк, халыҡтарҙың берҙәмлеге илебеҙҙең төп байлығы. Әммә был өлкәлә тиҙ арала хәл итеүҙе талап иткән мәсьәләләр ҙә бар. Хәбәрсебеҙ Закир шәрипов беҙҙең студия менән тура...\nДауыл йүкә, саған, тирәктәрҙе тамыры менән тиерлек алып ташлаған\nБаш ҡалалағы гемодиализ үҙәге тирәһендә үҫкән ағастар, көслө ел арҡаһында ауа. Дауыл йүкә, саған, тирәктәрҙе тамыры менән тиерлек алып ташлаған. Үҙәк етәкселеге ғәҙәттән тыш хәлдәр министрлығына ла, прокуратураға ла ярҙам һорап мөрәжәғәт итеп ҡарай, тик әлегә тиклем кеше ғүмеренә хәүеф менән янаусы...\nБашгидрометүҙәктән хәбәр итеүҙәренсә, бөгөн дә көндөң болотло булыуы, урыны менән ҡыҫҡа ваҡытлы ямғыр яуыуы, күк күкрәүе көтөлә. Ямғырҙар аграрийҙар эшмәкәрлеген тотҡарлай. Республиканың айырым райондарында ғәҙәттән тыш хәл режимы индереүҙәре ихтимал. Мал аҙығы әҙерләү тотҡарлана. Синоптиктар...\nХоккей, футбол майҙанында ир-егеттәрҙе күреү ғәҙәти. Ҡатын-ҡыҙҙарҙан ғына торған командалар бик һирәк. Ә йөклө гүзәл заттарҙың футбол уйнағанын күптәрҙең күргәне лә юҡтыр. Донъяла, Рәсәйҙә нисектер? Ә бына Өфөлә беренсегә үтә бындай олимпиада. Өфөнөң буласаҡ әсәйҙәре “Өфө” футбол клубының ҡатын-...\nБашҡортостанда быйыл тыуған сабыйҙарға ҡушылған иң популяр исемдәр аталды\nЮстиция эштәре буйынса дәүләт комитетынан хәбәр итеүҙәренсә, малайҙарға ата-әсәләре Артем, Тимур, Кирилл һәм Әмир тигән исемдәрҙе күп ҡушҡан. Ҡыҙҙар өсөн иһә йыш ҡына Арина, София, Самира һәм Виктория тигәндәрҙе һайлағандар. Һирәк ҡушылған исемдәрҙә ҙә байтаҡ. Малайҙар араһында Добромир, Дениз,...\nСөнки күптәр һауа торошона, һабантуҙар үтеүгә һылтанып был эшкә ҡул һелтәп ҡарай. Республика етәксеһе һәр минуттың ҡәҙерен белергә һәм мал аҙығы әҙерләүгә төшөргә саҡыра. Был күп йыллыҡ үлән мал аҙығы өсөн төп культура. Тик әлегә уны сабып, бакуйҙарға һалырға иртәрәк. Республикала ҡойма ямғырҙар...\nСүриә самолетын Америка етәкселегендәге халыҡ-ара коалиция авиацияһы бәреп төшөргән. Илдең оборона министрлығы Вашингтонды террорсыларға ярҙам итеүҙә ғәйепләне. Самолетҡа “Ислам дәүләте” нә ҡаршы хәрби осош ваҡытында һөжүм иткәндәр. Лондондағы террор ғәмәле дини нәфрәткә бәйле булыуы ихтимал....\nВолга буйы транспорт прокуратураһының Өфө бүлексәһе төбәктә авиа йөрөштәр хәүефһеҙлеген хәстәрләү маҡсатында Өфө кесе авиация уҡыу үҙәген законһыҙ хеҙмәттәр күрһәтеүҙә ғәйепләй. Үҙәк етәксеһе иһә башҡаланың Орджоникидзе район суды сығарған ҡарарҙы танымай һәм бар ғәйепләүҙәр урынһыҙ тип...\nБөгөн милли герой Салауат Юлаевтың тыуыуына 263 йыл тулды\nСалауат Юлаев халыҡ хәтерендә шағир-импровизатор булараҡ һаҡлана. Ижадының һуңғы осорона ҡараған дүрт юллыҡ йырҙарында ул ихтилалдың еңелеү сәбәптәре тураһында фекер йөрөтә, туған халҡының һәм башҡорт еренең яҙмышы өсөн борсолоуын белдерә. 1929 йылда советтар яҙыусыһы Степан Злобиндың «Салауат...\nУрам сауҙаһынан мул килем көткән йүнселдәрҙе был кәртәләр ҡурҡытмай. Миҙгел кәсебен улар үҙ белдеге менән күптән башлаған. Закон боҙоу язаһының кем иңенә төшкәнен беҙҙең хәбәрселәр ҙә асыҡларға тырышты. Урам сауҙаһы йәйен-ҡышын гөрләп тора. Һатып алыусы барҙа һатыусылар көттөрмәй....\nБашҡортостанда йәнә бензин ҡиммәтләнде\nБыл юлы Лукойл компанияһы яғыулыҡҡа хаҡ арттырҙы. Ошо турала үҙәк сығанаҡтар яҙа. Хәҙер 92-се маркалы бензиндың бер литры 37 һум 40 тин тора. 95-се маркалыһы 40 һум 95 тин менән һатыла. Шулай итеп, 92-се 30 тингә, 95-се бензин 25 тингә ҡиммәтләнде. Ә бына дизель яғыулығына хаҡ үҙгәрмәне һәм...\nНью-Йоркта халыҡ урамға сығап Америка президенты сәйәсәте менән риза түгеллеген белдергән. Акцияла ҡатнашыусылар Дональд Трамҡа бер яҡҡа билет һатып алған һәм Ҡушма Штаттарға кире ҡайтмауын һораған. Лондонда күп ҡатлы йортта кәм тигәндә 17 кеше һәләк булған. 79 кеше әле дауаханаларҙа ята....\nҠуласа урамындағы күп ҡатлы йорттарҙың береһенең баҙында тороп ҡалған бесәйҙәр инде аҙнанан ашыу иркенгә сыға алмай. Урындағы халыҡ әйтеүенсә, күп ҡатлы йортто хеҙмәтләндереүсе ойошма йорт хайуандарының подвалда ҡалыуын белеп тә, һауа алмаштырыу өсөн ҡуйылған урындарҙы рәшәткәләр менән...\nАуыр сирҙән яфаланыусы Илья Борщуктың ғүмере өҙөлдө\nКисә уны һуңғы юлға оҙаталар. Ҡиммәтле дарыуҙар менән тәьмин итеү туҡтатылғас, тағы ла 20-ләгән кешенең ғүмеренә ҡурҡыныс янай. Бала ҡайғыһын күрһәтмәһен, ти халҡыбыҙ. Әммә, Борщуктар ғаиләһендә оло хәсрәт, 26 ғына йәшендә улдары донъя ҡуйҙы. Илья Борщукта тыумыштан йөрәк сире асыҡлана....\nРеспубликала бөгөн дә дауыл хәүефе иғлан ителгән\nУрыны менән ямғыр яуыуы, күк күкрәүе көтөлә. Елдең көсө секундына 20 метрғаса етеүе ихтимал. Бөгөн иһә 19-24, көнъяҡ-көнсығыш райондарҙа 28 градусҡа тиклем йылыта. Ҡотҡарыусылар көслө ел ваҡытында ағас, реклама таҡталары һәм электр сымдары аҫтында тормаҫҡа кәңәш итә.


Башҡорт мәктәптәренең 8-се класс уҡыусылары өсөн башҡорт теленән олимпиада һорауҙары\nжүктеу 140.04 Kb.\nөлшемі 140.04 Kb.\nБашҡорт мәктәптәренең 8-се класс уҡыусылары өсөн\nбашҡорт теленән олимпиада һорауҙары\n1. Рәүеш тә, сифат та билдәне белдерә. Уларҙың айырмаларын яҙығыҙ.\n2. Мәғәнәләре буйынса ниндәй хәлдәр була? Һәр береһен атап сығығыҙ\n3. Эйә менән хәбәр араһында ниндәй осраҡтарҙа һыҙыҡ ҡуйыла? Миҫалдар килтерегеҙ.\n4. Интонация яғынан һөйләмдәр ниндәй төрҙәрҙә бүленә? Миҫалдар килтерегеҙ\n5. Ниндәй һөйләмдәр ҡушма һөйләм тип атала? Ҡушма һөйләмдәр ниндәй төрҙәргә бүленә? Миҫалдар килтерегеҙ\n6. Түбәндәге һөйләмгә синтаксик анализ яһағыҙ.Ҡараһаҡал – Башҡортостан тарихындағы атаҡлы шәхес.\n7. Тағы күкрәп яҙҙар килде ерҙәр йәшәрҙе һыуҙар ташты болондар сәскәләргә күмелде һөйләмендә ниндәй тыныш билдәләре ҡуйыла?\nтуған әҙәбиәтенән олимпиада һорауҙары\n1.”Ҡайҙа һин, Александр Матросов?” әҫәренең авторы кем?\n2. Нимә ул гипербола?\n3. Батырлыҡ тураһында өс мәҡәл яҙығыҙ.\n4.”Ҡаһым түрә” драмаһының авторы кем? Төп темаһын билдәләгеҙ.\n5. Батырҙар тураһында ниндәй ҡобайырҙар беләһең?\n6. Түбәндәге өҙөк ниндәй әҫәрҙән ;\nКилмәк абыҙ был һүҙҙәрен ауылдарға, йәйләүҙәргә барып һөйләй ине.Уның яуға сығырға өндәй башлағанына байтаҡ ваҡыт үтте. Ҡарҙар иреп, һыуҙар һыуға ҡушылды, йырғанаҡтар ярылды.Ағиҙелдә боҙ китте.\n7. Яманға ҡаршы тулҡынған,\nУралдан да артыулы-\nНимә булыр әйт шуны.\nҠобайыр йомғағының яуабы нимә булыр?\n8. Кем ул сәсән? Cәсәндәрҙән кемдәрҙе беләһең?\nБашҡорт теленән яуаптар\n1. Предметтың билдәһен белдергән һүҙ сифат тип атала. Мәҫәлән: ҙур йорт, матур күлдәк;\nЭш-хәлдең билдәһен белдергән һүҙ рәүеш тип атала. Мәҫәлән: шәп йөҙә, яҡшы уҡый. (1 б.)\n2.Хәл төрҙәре: рәүеш хәле, урын хәле, ваҡыт хәле, күләм-дәрәжә хәле, сәбәп хәле, маҡсат хәле, шарт хәле, кире хәл. (1 б.)\n3.- Эйә менән хәбәр бер үк һүҙ төркөмөнән килгәндә.\n- Эйә алмаштан, хәбәр исемдән йәки исем урынында ҡулланылған бүтән һүҙ төркөмөнән килгәндә. (1 б.)\n4. Хәбәр һөйләм . Кемдер килеп инде. Бойороҡ һөйләм . Бөгөн һин быны бөгөн үк эшләргә тейеһең!, Өндәү һөйләм.Онотмайыҡ илдең күргәнен! Һорау һөйләм. Атай, һин иртәгә эшләйһеңме?( 1б.)\n5.Кәмендә ике ябай һөйләмдән торған һөйләмдәр ҡушма һөйләмдәр тип атала. Ҡушма һөйләмдәр теҙмә һәм эйәртеүле ҡушма һөйләмдәргә бүленәләр Мәҫәлән: а )Урман өнһөҙ, йә ул йоҡлай, йә ул уйлана һымаҡ. б ) Әсәй, мине таңда уят әле, дала өҫтөн томан алғанда.(2 б.)\n6.( 1 б.)\n7. Тағы күкрәп яҙҙар килде, ерҙәр йәшәрҙе, һыуҙар ташты, болондар сәскәләргә күмелде.( 1 б.)\nТуған әҙәбиәтенән яуаптар\n1.Р.Насиров. (1 б.)\n2. Арттырып яҙыу(1 б.)\n3. (1 б.)\n4.Б.Бикбай. Француздарға ҡаршы һуғышта башҡорттарҙың батырлығы ( 1 б.)\n5 “Салауат батыр”, “Бейек тауҙың үлгәне”. ( 1 б.)\n6. “Кинйә” романынан. ( 1 б.)\n7. Сәсән( 1 б.)\n8. Халыҡ мәнфәғәтен күҙәтеүсе һүҙ оҫталары. Дәүләкән сәсән, Ҡобағош сәсән Айҙар сәсән, Ерәнсә сәсән, Байыҡ сәсән, Шафиҡ Әминев Тамъяни сәсән. ( 1 б.)\nЮғары балл 100 %– 16 балл\nБашҡорт мәктәптәренең 5-се класс уҡыусылары өсөн\nТүбәндәге һүҙҙәргә синонимдар яҙ: йәшәй, аҙыҡ, эшһөйәр.\nБирелгән һүҙҙәрҙе төбәү килештә үҙгәртеп яҙ: июль, фонарь, ноябрь, грипп, Донбасс, киоск, нефть.\nНөктәләр урынына тейешле хәрефтәр ҡуй: бир.яҡ, Аҡ.юл, көн.яҡ, .герә, .рған, Гөл.емеш.\nТүбәндәге һүҙгә фонетик анализ яһа: ялан.\nЭш һүҙенә тамырҙаш һүҙҙәр уйлап яҙ.\nҒаилә һүҙе менән биш һөйләм төҙө.\nТүбәндәге һөйләмдәрҙә тыныш билдәләрен ҡуй һәм интонация яғынан ниндәй һөйләм төрө икәнен билдәлә.\nИх бигерәк йәмле был тирә ағас ботаҡтарына ҡунған ҡоштар сутылдаша ысыҡ тамсылары ем-ем килә сәскә еҫе аңҡый ә һеҙҙең яҡтар матурмы.\n8. Синтаксик анализ яһа.\nАлтын тәңкәләрен һибә ҡайын,\nЕл уларҙы һөйөп уйната,\nТорна өйөрө уҙа көньяҡҡа.\nҠоштар үҙе менән алып китә бергә көн йәмен,\nШәрә ҡала ҡалын урмандар,\nҠырҙар алмаштыра күлдәген. (Б. Бикбай.)\nДуҫлыҡ тураһында мәҡәлдәр яҙ.\nБеҙҙең республикала балалар өсөн ниндәй гәзит-журналдар баҫыла?\nЙомаҡтарҙың яуаптарын тап:\nа ) Ҡабаҡтың уртаһында нимә бар?\nб ) Диңгеҙҙә ниндәй таш булмай?\nв ) Ҡаҙ һыуҙан сыҡҡас ни эшләй?\nг ) Ни өсөн ат шишмәгә бара?\n4. Тел тураһында ниндәй шиғырҙар беләһең? Уларҙың авторын һәм исемдәрен күрһәтеп яҙ.\n5. Халҡым теле миңә - хаҡлыҡ теле,\nУнан башҡа минең илем юҡ…;\nШиғырҙы дауам итегеҙ. Уның исеме һәм авторы.\n6. Оксана менән Йәмил ниндәй әҫәрҙең геройҙары? Авторы кем?\n7. М. Ғафуриҙың ниндәй мәҫәлдәрен беләһегеҙ?\n8. Нимә ул йәнләндереү? Миҫал килтер.\nЙәшәй – көн күрә, ғүмер итә\nАҙыҡ – ризыҡ, ашамлыҡ\nЭшһөйәр – уңған, тырыш.(1 б.)\nИюлгә, фонарға, ноябргә, грипҡа, Донбассҡа, киоскыға, нефткә. (1 б.)\nБиръяҡ, Аҡъюл, көньяҡ, йүгерә, юрған, Гөлйемеш. (1 б.)\nЯлан – я-лан [йа-лан] – 4 хәреф, 5 өн\n[й]- тартынҡы, яңғырау\n[а]- һуҙынҡы, ҡалын, иренләшмәгән\n[л]- тартынҡы, яңғырау\n[а]- һуҙынҡы, ҡалын, иренләшмәгән, баҫымлы\n[н]- тартынҡы, яңғырау (1 б.)\n5. Эшсе, эшһеҙлек, эшсән, эшһөйәр, эшҡыуар.( 1 б.)\n6. (2 б.)\n7. Их, бигерәк йәмле был тирә! Ағас ботаҡтарына ҡунған ҡоштар сутылдаша, ысыҡ тамсылары ем-ем килә, сәскә еҫе аңҡый. Ә һеҙҙең яҡтар матурмы? (Өндәү, хәбәр, һорау һөйләмдәр) (2 б.)\n8. (2 б.)\n1. – (1 б.)\n2. “Аҡбуҙат”, “Аманат” журналдары, “Йәншишмә” гәзите (1 б.)\n3. “Т” хәрефе, ҡоро, ергә баҫа, сөнки шишмә ат янына килә алмай. (1 б.)\n4. Б. Бикбай “Туған тел”, “Рус теле”, Р. Ғарипов “Туған тел”, З. Биишева “Башҡорт теле”.( 1 б.)\n5. Илен һөймәҫ кенә телен һөймәҫ,\nИле юҡтың ғына теле юҡ. (Р. Ғарипов “Туған тел”) (1 б.)\n6. М. Кәрим “Беҙҙең өйҙөң йәме” (1 б.)\n7. “Һарыҡты кем ашаған?”, “Ат һәм эт” (1 б.)\n8. Йәнле һәм йәнһеҙ тәбиғәттең кеше сифаттары аша һүрәтләнеүе йәнләндереү тип атала. Мәҫәлән, “Тыуған ҡалама йыр” шиғырында Н. Нәжми баш ҡалабыҙҙы кеше ҡиәфәтендә күҙ алдына баҫтырғайны:\nКөмөш ҡайыш быуған егет кеүек,\nАғиҙелде урап билеңә,\nБаҫҡанһың һин, Урал һаҡсыһындай,( 2 б.)\nТыуған Өфөм минең, бергенәм…\nЮғары балл 100% – 20 балл\nБашҡорт мәктәптәренең 6-сы класс уҡыусылары өсөн\n1. Түбәндә ниндәй мәҡәл яҙылған:\nели ҡю ҡюңыт еелт\n2. Өн һәм хәреф һаны тигеҙ булған һүҙҙәрҙе күсереп ал: ябыҡ, Яхъя, көньяҡ, июнь, класс, юртаҡ, Аҡмулла, аҡҡош, орсоҡ.\n3. Ерек һүҙенә фонетик анализ яһа.\n4. Түбәндәге сифаттарҙы дәрәжәләр менән үҙгәрт : йылы, һоро, ҡара.\n5. Фразеологик берәмектәрҙең мәғәнәһен аңлат :\n- бүрәнә аша бүре күреү\n- кәкре ҡайынға терәтеү\n- түбәһе күккә тейгән\n- балтаһы һыуға төшкән\n6. Һөйләмдәргә тулы синтаксик анализ яһа. Аҫтына һыҙылған һүҙҙе һүҙьяһалыш буйынса тикшер.\nКөҙгө япраҡ төштө килеп\nҠарап торҙом бойоғоп мин\nКүҙ алмай уҫаҡтарҙан.\n7. Ниндәй үҙ аллы һәм ярҙамсы һүҙ төркөмдәрен беләһең, миҫалдар килтер. Балаларға һүҙенә морфологик анализ яһа.\nтуған әҙәбиәттән олимпиада һорауҙары\n1. Шиғырҙы дауам ит. Уның исемен, авторын билдәлә.\nҺығылма бил тал сыбыҡтай нәфис тә һин…\n2. Башҡорт халыҡ мәҡәлен уҡы. Асҡысы алфавитта.\n30 1 16 37 15 26 1 23 6 27 25 2 27 16 31 1 12 16 6 8 19 14\n21 24 21 26 20 24 2 27 16 1\n3. Батырҙар тураһында ниндәй әкиәттәр беләһең?\n4. Түбәндәге өҙөк ниндәй әҫәрҙән:\n- …Кирәмәт башына менеү – бөркөт осор бейеклеккә күтәреләү тигән һүҙ ул. Төндәрен уның өҫтөндә, - ти Шәрифулла, - усаҡ тирәһендә әйләнгән күбәләктәр төҫлө, йондоҙҙар һикерешеп уйнай. Улар түбән үк төшәләр – үрел дә тот үҙҙәрен! Ҡайһы бер шуҡтары, яңылыш ҡаяға һуғылып, селпәрәмә лә киләләр. Ана шуны инде йондоҙ атылыу тиҙәр.\n5. Нимә ул хикәйәләү?\n6. Нимә ул аллегория? “Һарыҡты кем ашаған?” мәҫәленең морале нимәлә?\n7. “…Эй алйот, ҡыҫҡанға былтыр, ҡысҡыралармы быйыл!” Был юлдар ниндәй әҫәрҙән?\n8. Салауат Юлаев тураһында ниндәй әҫәрҙәр беләһегеҙ?\n1. Теле юҡтың иле юҡ. (1 б.)\n2. Орсоҡ, июнь, көньяҡ. (1 б.)\n3. Ерек – е-рек[йэ-рэк], 4 хәреф, 5 өн\n[й] – тартынҡы, яңғырау\n[э] – һуҙынҡы, нәҙек, иренләшмәгән\n[р] – тартынҡы, яңғырау\n[к] – тартынҡы, һаңғырау (1 б.)\n4. Йылы – йылымса – йылыраҡ – ныҡ йылы\nҺоро – һорғолт – һорораҡ – һоп-һоро\nҠара – ҡараһыу – ҡарараҡ – ҡап-ҡара (1 б.)\n5. Кәрәкмәгәнде күреү, алдау, шатланыу, ҡайғырыу (1 б.)\n6. - (2 б.)\n7. Үҙ аллы һүҙ төркөмдәре: исем (алма), ҡылым (ашай), сифат (матур һүҙ), алмаш (шул), рәүеш (матур йөрөй), һан (өс).\nЯрҙамсы һүҙ төркөмдәре: теркәүес (һәм, сөнки), бәйләүес (өсөн, кеүек), киҫәксә (генә, ҡына), ымлыҡ (эй, ссс), мөнәсәбәт һүҙҙәр (әлбиттә)\nБалаларға – исем (кемдәргә?), уртаҡлыҡ исем, күплектә, тамыр исем, төбәү килештә, тамыры – бала, -лар – күплек ялғауы, -ға – төбәү килеш ялғауы, һөйләмдә тултырыусы була. (3 б.).\nТуған әҙәбиәттән яуаптар\n1. Аллы-гөллө гөл-сәскәләй наҙлы ла һин,\nЭй, илһамлы, эй, хөрмәтле башҡорт теле. (З. Биишева “Башҡорт теле”) (2 б.)\n2. “Халыҡтар дуҫ булһа, илдең көсө тос була” (1 б.)\n3. “Урал батыр”, “Аҡъял батыр”, “Ҡамыр батыр” ( 1 б.)\n4. М. Кәрим “Өс таған” (1 б.)\n5. Хикәйәләү – ваҡиғаларҙы, эш-хәрәкәттәрҙе эҙмә-эҙлекле итеп һөйләп биреү.\n6. Хайуандар аш кешеләр тормошон ситләтеп һүрәтләү алымы аллегория тип атала. Кешеләр араһындағы яуызлыҡты һәм көслөләрҙең көсһөҙҙәрҙе йәберләүен фашлау. (1 б.)\n7. Ғ. Туҡай “Шүрәле”(1 б.)\n8. Р. Бикбаев “Салауат ҡылысы”,Ә. Атнабаев “Салауат менән һөйләшеү”, С. Шәрипов “Яҙмыш менән алыш”, М. Ғәли “Ҡайт, Салауат!” (1 б.)\nЮғары балл 100% - 19 балл\nБашҡорт мәктәптәренең 7-се класс уҡыусылары өсөн\n1. Хәреф һаны өн һаны менән тап килгән һүҙҙе күрһәтегеҙ: егерме, таяҡ, юрған, янъялсы, ашъяулыҡ, Кузбасс, Кәримә, завод.\n2. Түбәндәге фразеологизмдарҙы бер һүҙ менән генә аңлатығыҙ: айыу майы һөртөү, табан ялтыратыу, ауыҙ ҡолаҡҡа етеү, теш тешкә теймәү.\n3. Эйәртеүле бәйләнеш юлы менән яһалған һүҙбәйләнештәрҙең төрҙәрен һанап сыҡ. Миҫалдар яҙ.\n4. Ниндәй үҙ аллы һәм ярҙамсы һүҙ төркөмдәрен беләһең, миҫалдар килтер.\n5. Түбәндәге һөйләмгә синтаксик анализ яһа:\nТышта шаулы хеҙмәт ҡайнай,\nҺәм тормош тора гөрләп,\nШул тормош эсендә илһам\nШағирҙы йөрөй эҙләп.\n6. Ике һәм алты һанын һан төркөмсәләренә ҡуйып яҙ.\n7. Түбәндәге һүҙҙәр нимәне белдерә?\nАй-һай, эй, уф-ф-ф, ура. Бер ҡушма һөйләм уйлап яҙ.\n8. Бер һәм ике составлы һөйләмдәрҙең төрөн билдәлә:\nа ) Таң ата.\nб ) Бөтә ҡаланы йороп сыҡты.\nв ) Ямғыр. Ләйсән ямғыр.\nг ) Дүртөйлө ауылы йоҡонан уяна.\n1. “Аттылар уны. Үҙенекеләр атты. Үҙенекеләрме икән?!” Ниндәй әҫәр хаҡында һүҙ бара? Авторы кем? Әҫәр кем тураһында?\n2. Александр Мотросов хаҡында кемдәр ниндәй әҫәрҙәр ижад иткән?\n3. З. Биишеваның “Дуҫ булайыҡ” повесындағы төп геройҙар.\n4. Нимә ул рифма? Үҙеңдең фекереңде миҫал менән иҫбатла.\n5. Түбәндәге картиналарҙың авторын билдәлә: “Алтын көҙ”, “Салауат йорто”, “Буйһонмаҫ ихтыяр”.\n6. Дәүләкән районынан сыҡҡан яҙыусыларҙы һанап сыҡ.\n7. Алдар Иҫәнгилдиндың батырлыҡтары тураһында кемдең әҫәре аша беләбеҙ?\n8. Образлылыҡты һәм матурлыҡты көсәйтеү өсөн ниндәй тасуирлау саралары\n1. Ашъяулыҡ, Кәримә, завод. (1 б.)\n2. Алдау, ҡасыу, шатланыу, өшөү. (1 б.)\n3. Ярашыу – беҙ әҙерләнәбеҙ, башҡарылыу – урманға барҙыҡ, йәнәшәлек – ҡыҙыл таҫма,һөйкәлеү – Ләйсәндең сәсе. (1 б.)\n4. . Үҙ аллы һүҙ төркөмдәре: исем (алма), ҡылым (ашай), сифат (матур һүҙ), алмаш (шул), рәүеш (матур йөрөй), һан (өс).\nЯрҙамсы һүҙ төркөмдәре: теркәүес (һәм, сөнки), бәйләүес (өсөн, кеүек), киҫәксә (генә, ҡына), (2 б.)\n5. –(1 б.)\n6. Төп (ике, алты), рәт (икенсе, алтынсы), сама (ике-өс, алтылап), йыйыу (икәү, алтау), бүлеү (икешәр, алтышар), кәсер (ике бөтөн ундан алты), үлсәү (ике килограмм, алты ҡолас) (2 б.)\n7. Ымлыҡтар – кешенең төрлө хис-тойғоһон белдергән һүҙҙәр.(1 б.)\n8. а) йыйнаҡ, б) билдәле эйәһеҙ һөйләм, в) атама һөйләм, г) тарҡау һөйләм (1 б.)\n1. Р. Солтангәрәеев “Осто бөркөт” романы. 1937 йылда репрессия ҡорбаны булған Муса Мортазин тураһында.(2 б.)\n2. Ә. Бикчәнтәев “Бөркөт һаула үлә”, Р. Насиров “Ил балаһы Шакирйән” (1 б.)\n3. Юлдаш, Ҡыҙырас, Ғилман (1 б.)\n4. Рифма – шиғыр юлдарының оҡшаш яңғырашлы һүҙҙәргә тамамланыуы. Мәҫәлән, “Арыҫландар үҙ ерен\nТаптаймын тип атлаһа,\nБашҡорт ҡаны атлатмаҫ…” (2 б.)\n5. Ә. Лотфуллин, Ф. Ерғәлиев, Р. Ишбулатов (1 б.)\n6. Ә. Хәким, Б. Дим, Р. Ураҡсина, С. Яҡшығолов (1 б.)\n7. Ғ. Хөсәйеновтың “Алдар батыр ҡиссаһы” повесы (1 б. )\n8. Сағыштырыу, эпитет, метафора (1 б.)\nЮғары балл – 100% - 20 балл\nБашҡорт мәктәптәренең 9-сы класс уҡыусылары өсөн\n1. Өлкән сержант, йәғни беҙҙең командир, миңә күҙ төшөрөп алды.\nа ) Тыныш билдәләренең ҡуйылышын аңлат;\nб ) Һөйләмгә тулы синтаксик анализ яһа.\n2. Түбәндәге һөйләмде һүҙбәйләнештәргә тарҡатығыҙ, эйәреүсе һүҙ эйәртеүсе һүҙгә ниндәй юлдар менән бәйләнгән? Ике яр ҙа аҡ томанға күмелде.\n3. Бер составлы ниндәй һөйләмдәр бар? Миҫалдар яҙығыҙ.\n4. Тура һәм ситләтелгән телмәр. Миҫалдар килтерегеҙ.\n5. Башҡорт теленең функциональ стилдәрен һанап сыҡ.\n6. Һөйләмгә тулы синтаксик анализ эшлә:\nЙәмле йәй үткәс, һалҡын көҙ еткәс,\nҺин дә шатланып мәктәпкә киткәс,\nМин дә китермен, диңгеҙ кисермен,\nЙылы яҡтарҙа ғүмер итермен. (“Бала менән һандуғас”)\n7. Бирелгән һөйләмдәрҙә һүрәтлә сараларын тап һәм ниндәй һүрәтләү икәнен күрһәт. а ) Бер-беребеҙгә ҡарап тилмерәбеҙ,\nБер йылғаның ике ярындай!\nб ) Немецтың һуғыш техникаһы беҙҙең һанһыҙ һалдатты молотилка барабаны кеүек ашай, йота.\n8. “Беҙҙең өйҙөң йәме” темаһына йыйнаҡ инша яҙ. (Ғаилә ҡиммәттәрен нығытыу йылына ҡарата).\n1. Башҡортостандың халыҡ шағирҙарын һәм яҙыусылырын һанап сыҡ.\n2. Түбәндәге юлдар ниндәй әҫәрҙәрҙән алынған:\nа ) Ирмен тигән ир-батыр\nТыуған илен һөйөр ул.\nИл ҡайғыһын ҡайғы итеп,\nИле өсөн көйөр ул…\nб ) Баланың ниһен маҡтайһың-\nАтаның телен алмаған,\nҠыҙҙың ниһен маҡтайһың-\nҒәйбәт һүҙҙән ҡалмаған…\nв ) Ауылға етеп, мәҙрәсә ихатаһына яҡынлағанда:\n- Беҙҙең абыҙ бөгөн дә күренмәй, берәй яҡҡа китеп барҙымы? – тип\nҺоранылар тағы Кинйәгә текләп…\nг ) Урал! Үҙе Боҙ диңгеҙенең һыуын эсә,\nӘ ҡойроғо ҡойона Аралда…\nд ) …Бына, юғарыға табан оҙонсалап, аҡҡош муйынына барып тоташҡан йомройраҡ ҡорһағына ҡойроҡто уралта терәп. туҙ баш йылан көршәктән һыу эсергә ынтылған…\n3. Түбәндәге картиналарҙың авторын билдәлә: “Ҡариҙел”, “Алтын көҙ”, “Зәңгәр күлдәкле ҡыҙ”\n4. Бирелгән төшөнсәләргә билдәләмә бир: легенда, йомаҡ, әкиәт, әйтеш. Миҫалдар килтер.\n5. Ниндәй әҫәрҙең прологында Иҙел буйлап пароходта килеүсе шағир, архитектор һәм агроном әңгәмәләшә?\n6. Дәүләкән районында ниндәй гәзит-журналдар нәшер ителә? Уларҙың баш мөхәррире кем?\n7. Нимә ул сюжет? Сюжет өлөштәрен һанап сыҡ.\n8. Ниндәй халыҡ ижады өлгөһөндә Асылыкүл буйҙары иҫкә алына?\n1. Айырымланған өҫтәлмәлектәр ике яҡтан да өтөр менән айырыла.(1 б.)\n2. Яр күмелде (ярашыу), ике яр (йәнәшәлек) , томанға күмелде (башҡарылыу) .(1 б.)\n3. Билдәле эйәле һөйләм, билдәһеҙ эйәле һөйләм, атама һөйләм , эйәһеҙ һөйләм. (1 б.)\n4. Үҙгәртелмәйенсә ҡулланылған сит кешенең телмәре тура телмәр тип атала. “Ир намыҫы бил ҡайышы түгел, береһен һалдырып алһалар, икенсеһен быуып булмай”,-тине кемдер.\nИкенсе бер кешенең үҙгәртелеп ҡулланылған телмәрен ситләтелгән телмәр тип атайҙар. Кемдер берәү тегегә ир намыҫының бил ҡайышы түгеллеген, береһен һалдырып алғанда, икенсеһен быуып булмауын әйтте.(2 б.)\n5. Йәнле һөйләү стиле, матур әҙәбиәт стиле, фәнни стиль, публицистик стиль, рәсми эш ҡағыҙҙары һәм хаттар стиле. (1 б.)\n6. (1 б.)\n7. Бер йылғаның ике ярындай – сағыштырыу, молотилка барабаны кеүек – метафора.(1 б.)\n8. 5 балл.\n1. Халыҡ шағирҙары – М. Ғафури, М. Кәрим, Р. Ғарипов, Р. Ниғмәти, С. Ҡудаш, Н.Нәжми, Р. Бикбаев, Б. Бикбай, Ә.Атнабаев, Т.Йосопов, М.Кәримов, А. Филиппов. Халыҡ яҙыусылары – З. Биишева, Ә. Хәким, Н. Мусин, Н. Асанбаев, Ғ. Хөсәйенов. .(1 б.)\n2. “Ололар һүҙе” ҡобайыры, М. Аҡмулла “Аттың ниһен маҡтайһың?”, Ғ. Ибраһимов “Кинйә”, Р. Ниғмәти “Йәмле Ағиҙел буйҙары”, З. Биишева “Һөнәрсе менән өйрәнсек”. .(1 б.)\n3. Б. Домашников, Ә. Лотфуллин, Ҡ. Дәүләткилдиев .(1 б.)\n4. Легенда – ул теге йәки был күренеш, предмет, атаманың килеп сығышын аңлатҡан халыҡ хикәйәһе (“Ҡариҙел”) .\nЙомаҡ – ул уйҙы йомоп, йәшереп әйткән фекер (Ҡыҙыл төймә таптым, ауыҙыма ҡаптым)\nӘкиәт – уйҙырмаға нигеҙләнгән тылсымлы һәм мажаралы йөкмәткеле йә булмаһа көнкүреш характерындағы хикәйә (“Ҡамыр батыр”)\nСәсәндәрҙең ҡобайыр менән үҙ-ара әйтешен борон ҡобайыр әйтеш, ә унда сығарылған ҡобайырҙарҙы әйтеш тип атағандар (“Ҡобағош сәсән менән Аҡмырҙа сәсәндең әйтеше”) (2 б.)\n5. Ғ. Сәләм “Шоңҡар” (1 б.)\n6. “Асылыкүл”, “Балҡантау”. Баш мөхәррире – Ишбулат Йомабай улы Аҡҡолов\n7. Сюжет - әҫәрҙәге үҙ-ара бәйләнгән һәм эҙмә-эҙлекле үҫә барған тормош ваҡиғалары. Сюжет экспозиция, төйөнләнеү, ваҡиғалар үҫеше, кульминация һәм сиселештән тора. (2 б.)\n8. “Заятүләк һәм Һыуһылыу” эпосы (1 б.)\nЮғары балл 100% - 23 балл


“Юлдаш” тәҡдим итә: “Атайсал” » «Йәшлек» гәзите | Газета "Йэшлек"\nГазета "Йәшлек" » Мәҙәниәт һәм сәнғәт » “Юлдаш” тәҡдим итә: “Атайсал”\n31.10.2018 “Юлдаш” тәҡдим итә: “Атайсал”\nЙәмғиәттә кешеләр бер уй-фекерҙә, тәртиптә, бер ҡалыпта йәшәмәй, улай йәшәп тә булмай. Берәүҙәр үҙенең көсөн сәйәсәттә һынай, гел алғы һыҙыҡта булыуҙы ярата, икенселәр тыныс тормошта ябай көндәлек мәшәҡәттәр менән сабыр ғына көн күреүҙе үҙ итә. Әүҙем гражданлыҡ позицияһында тороусылар йәки, киреһенсә, миңә ҡағылмай, үҙ ҡалыбымда йәшәйем, тиеүселәр ҙә бар. “Юлдаш” радиоһындағы “Атайсал” тапшырыуы кешеләрҙең ана ошондай төркөмдәргә бүленеүен иҫәпкә алмай, һәр кемгә шәхес булараҡ ҡарауҙы хуплай.\n“Атайсал” геройҙары күп ҡырлы. Тыуған ауылын матурыраҡ итергә тырышыусылар, ауылдаштарын эш менән тәьмин итеүселәр, тәбиғәт байлыҡтарын халыҡҡа еткереүселәр һәм башҡалар. Мәҫәлән, Ауырғазы районынан Марс Ғималетдинов эшсән егеттәрҙе ауыл хужалығы кооперативтарына берләштереүҙе үҙенең бурысы итеп ҡарай; Нуримандан Ғәлинур Сәлихов урындағы шифалы үләндәрҙе, аяҡ аҫтындағы байлығыбыҙҙы танытырға тырыша. Әйтергә теләгәнем: тыуған төйәген, ауылын, районын, бер һүҙ менән әйткәндә, атайсалын һәр кем үҙенсә матурыраҡ, күренеклерәк итергә ынтыла, тырышлығы менән башҡаларға үрнәк булып тора.\nОшо көндәрҙә эфирға сығасаҡ сираттағы тапшырыу Белорет районында әҙерләнде. Ғәбдөк ауылы уҡытыусылары, ағинәйҙәр, ғөмүмән, ҡатын-ҡыҙҙар йәштәрҙе иманға ҡайтарыу, ауылды йәшәртеү, эскелеккә ҡаршы көрәш хаҡында һөйләр, фекерҙәре менән уртаҡлашыр. Атайсал – ошондайҙар ҡулында, һеҙҙең, беҙҙең ҡулда.\nҺәр шишәмбелә 11 сәғәт 15 минутта “Атайсал” тапшырыуын тыңлағыҙ. Интернеттағы адресыбыҙ: юлдашфм.ру.


Күптән түгел, дөрөҫөрәге, үткән йылдың июль айынан башлап\nБашҡортостандың башҡалаһында "Ейәнсура" сауҙа йорто эшләй б ашланы. Сығышым ошо райондан булғас, миндә лә был йорт ҡыҙыҡ һыныу тыуҙырҙы, әлбиттә. Бер ҡарауға ябай магазин тип уйларғ а була. Тик уның тәү ҡарауға күҙгә салынмаған айырым үҙенсәл ектәре лә бар икән шул. Бәлки Ейәнсура районының урман - тау ға бай тәбиғәтендә тыуып үҫеүселәр генә был сауҙа залында т ыуған райондың үҙенә генә хас биҙәктәрен күрәлер. Иң башта у л бында эшләүсе персоналдың мөләйемлелегендә, һәр кешене йыл майып ҡабул итеүҙәрендә, юғары культуралы хеҙмәтләндереүендә\nсағыла. Бынан тыш Ейәнсура урман хужалығы оҫталары эшләгән төрлө сувенир, ағастан эшләнгән һауыт - һабалар ҙа тыуған яҡ ты хәтерләтә. "Зианчуринская" тип исемләнгән шифалы минерал ь һыуҙы ла Өфөнөң башҡа магазиндарынан табып булмай, бары о шо йортта ғына һатыла ул.\nБыл сауҙа йортоноң асылыу тарихы менән бер аҙ таныштыры п үтеү артыҡ булмаҫтыр. Бер йәйге көндә сығыштары Ейәнсура районынан булған бер нисә кеше яҡташтар ойошмаһы төҙөргә бу ла. Өфөлә йәшәүсе билдәле яҡташтарҙың - яҙыусы, шағир, арти ст, ғалим, рәссам, журналист, табиб, педагог, музыкант, студ ент, дәүләт эшмәкәрҙәре, эшҡыуарҙарҙың исемлеген төҙөүгә күп\nкөс һалына. Республикабыҙ башҡалаһында йәшәүсе ейәнсуралар бик күп булып сыға. Өҫтәүенә улар барыһы ла тыуған яғын һағы на, райондарына ниндәйҙер ярҙам күрһәтергә лә әҙер, тик ойош тороусы булмағанлыҡтан бер - береһе менән аралашмайҙар икән.\nОшо эште яҡташтар идараһы үҙ өҫтөнә ала ла инде. Уны йәмәғә т ойошмаһы итеп теркәүгә генә лә йылдан ашыу ваҡыт китә. Был\nйәһәттән Башҡорт дәүләт педагогия университеты профессоры Р әшит Әлмөхәмәтов ҙур эш башҡара. Бер йыл элек БР Юстиция мин истрлығында республика йәмәғәт ойошмаһы тигән статусҡа эйә б улғас, яҡташтар ойошмаһының коммерция эшмәкәрлеге менән шөғө лләнергә мөмкинселеге лә барлыҡҡа килә. Һәм бына үткән йылды ң июль айында ниһайәт районыбыҙҙың сауҙа йорто ла асылды. Ун ың рәйесе итеп Рәхим Мәһәҙиев һайланды.\nЯҡташлыҡ идараһы йыл да Башҡорт дәүләт филармонияһына би лдәле ейәнсураларҙы һәм, ғөмүмән, яҡташтар менән осрашырғате ләк белдереүсе барыһын да йыя. Әйткәндәй, филармонияның худо жество етәксеһе вазифаһын инде күп йылдар дауамында Ейәнсура\nегете Салауат Итбаев башҡара. Ул. үткән йылда яҡташтар ойош маһы рәйесе посын алып барған Рәшит Әлмөхәмәтовты алмаштырҙы . "Ейәнсура" сауҙа йорто ҡатнашлығында үткәрелгән тәүге сара\nбулып үткән йылдың 20 декабрендә үткән ейәнсуралар осрашыуы\nторҙо ( сауҙа йортоноң уставы буйынса, йыйылған аҡсаның 15 проценты яҡташтар ойошмаһы иҫәбенә күсерелә). Кисәнең геройҙ ары булып 70 йәшлек юбилейҙарын билдәләгән күренекле ғалим, Башҡорт дәүләт университеты профессоры, тарих фәндәре доктор ы Ирек Аҡманов, БР атҡаҙанған артисткаһы, Башҡорт дәүләт фил армонияһы солисткаһы Мәғфирә Ғәлиева, фән эшмәкәре, БР халыҡ\nмәғарифы отличнигы Абдулла Илтенбаев, "Башҡортостан уҡытыус ыһы" журналының баш мөхәррире Сәлимйән Ғүмәров һәм үткән йыл\nБашҡортостандың халыҡ шағиры исеменә лайыҡ булған билдәле ә ҙип Марат Кәримов торҙо. Юбилярҙар исеменә был кисәлә бик кү п йылы һүҙҙәр әйтелде. Сығыштар Ейәнсура районынан сыҡҡан би лдәле артистарҙың концерт номерҙары менән аралаштырып алып б арылды. Улар араһында Вәлит Илембәтов, Рәсүл Ҡарабулатов, Ар тур Туҡтағолов, Лилиә Ишемйәрова, Байрас Абдуллин, Салауат Ҡ усҡарбаев, Филүс Ҡаҙаҡбаев, Лилиә Ҡолмөхәмәтова, Хәмит Телә мов һәм башҡалар булды.\n"Ейәнсура" сауҙа йорто хеҙмәткәрҙәренең хәл ителмәгән п роблемалары ла етерлек, әлбиттә, әммә улар киләсәккә пландар\nменән янып йәшәй.\n- Сауҙа йортон киңәйтергә, кафе асырға уйлайбыҙ, быны ң өсөн майҙан етерлек, - тип һөйләй сауҙа йортоноң рәйесе Зи лә Садиҡова. - Итте үҙебеҙҙең райондан килтерәсәкбеҙ. Күмәрт әләп һатыуҙы ла юлға һалырға ине, был йүнәлештә тәжрибә лә б ар - үткән йыл Ейәнсура картуфы менән һатыу иттек, беҙҙә был\nпродукт бик тәмле, экологик яҡтан таҙа, шуға күрә бик тиҙ а лып бөттөләр. Ғөмүмән, хәҙер беҙҙең маҡсат "Ейәнсура" сауҙа йортоноң үҙ тауар билдәһен булдырыу. Үткән йыл бынан тыш бор онғо рецептар буйынса эшләнгән ҡорот менән һатыу иттек, йәйг еһен ҡымыҙ, буҙа, башҡа милли продукттар һатырға планлаштыра быҙ. Яҡташтар беҙгә ярҙам итер тигән теләк һәм ышаныста ҡала быҙ.


Беҙҙә лә донъя кимәлендәге үҙәк булдырыла\nРәсәйҙә милли проект сиктәрендә донъя кимәлендәге 15 фәнни-белем биреү үҙәге барлыҡҡа киләсәк. Шуларҙың береһе Башҡортостанда ла асыла. Ул Өфө дәүләт нефть техник университеты нигеҙендә булдырыласаҡ.– Беҙҙең фәнни-белем биреү үҙәгебеҙ бар инде. Уның федераль кимәлдәге статус алыуы бик мәртәбәле, яйға һалынған бәйләнештәрҙе тағы ла нығытырға, ә университетҡа халыҡ-ара кимәлгә сығырға ярҙам итәсәк, – ти Өфө дәүләт нефть техник университетының ректоры Рәмил Бәхтизин.\nРәсәйҙә милли проект сиктәрендә донъя кимәлендәге 15 фәнни-белем биреү үҙәге барлыҡҡа киләсәк. Шуларҙың береһе Башҡортостанда ла асыла. Ул Өфө дәүләт нефть техник университеты нигеҙендә булдырыласаҡ.\n– Беҙҙең фәнни-белем биреү үҙәгебеҙ бар инде. Уның федераль кимәлдәге статус алыуы бик мәртәбәле, яйға һалынған бәйләнештәрҙе тағы ла нығытырға, ә университетҡа халыҡ-ара кимәлгә сығырға ярҙам итәсәк, – ти Өфө дәүләт нефть техник университетының ректоры Рәмил Бәхтизин.


Ғәйеплегә тейешле яза\nХәтерегеҙгә төшөрәбеҙ, былтыр руль артына эскән килеш ултырған водитель арҡаһында Өфөнөң Баҡалы урамында юл-транспорт фажиғәһе теркәлгәйне. Бер нисә көн элек хөкөмгә тарттырылған - Константин Федотов ваҡытынан алда иреккә сығарыуҙы һорап Юғары судҡа мөрәжәғәт итте. Яза йомшартыласаҡмы, ғәйепләнеүсегә тейешле яза үҙгәрешһеҙ ҡалырмы?\nХәтерегеҙгә төшөрәбеҙ, былтыр «Лифан» автомобиленә ҡаршы һыҙатҡа сыҡҡан «Ауди» автомобиле килеп бәрелә. Ҡот осҡос аварияла 31 йәшлек ҡатындың ғүмере өҙөлә. Ә салондағы 8 йәшлек ҡыҙы ауыр тән йәрәхәттәре менән дауаханаға оҙатыла. Бөгөн яҡындары Полинаны йыш ҡына психологтарға йөрөтөргә мәжбүр.\nНаталья Кузнецова, мәрхүмәнең әсәһе: «Баланың һаулығы өсөн борсолабыҙ. Ваҡиғанан һуң ул бер аҙна тирәһе һөйләшә алмай аҙапланды. Мин ейәнсәремдең һауығыуына ышанам, уның өсөн барыһын да эшләргә әҙербеҙ, тик әсәһен генә алыштыра алмайбыҙ».\nҺуңғы арала хөкөмгә тарттырылыусы Константин Федотовты ваҡытынан алда иреккә сығаралар тигән имеш-мимештәр таралды. Әммә Юғары суд хөкөмдө үҙгәрешһеҙ, 2 йыл да 8 айға ҡалдырҙы. Колониянан ир 2018 йылдың апрелендә сығырға тейеш. Әммә юл-транспорт һәләкәттәрендә ғәйепләнеүселәр айырым осраҡта иреккә ваҡытынан алда ла сыға ала. Тик был йәһәттән закон Федотовты ярлыҡай алмай.\nИҫерек водителдәр, юл ҡағиҙәләрен теүәл үтәмәүселәр арҡаһында күпме кеше ғүмере өҙөлә. Иң аяныслыһы: фажиғәләрҙең күбеһендә рулгә эскән килеш ултырыусылар ғәйепле.\nВалерий Шәрипов, юрист: «Руль артына ултырған һәр водитель был ҙур яуаплылыҡ икәнен аңларға тейеш. Әгәр ҙә ул эсеп рулгә ултырған икән, тимәк ул енәйәт ҡылыусы».\nЮл-транспорт ваҡиғаларының 80 процентында водителдәр ғәйепле булыуы билдәле. Әгәр ҙә улар рулгә эскән килеш ултырмаһа, юлда йөрөү- яуаплылыҡ икәнен аңлап, тиҙлекте арттырмаһа, уйламайынса алдағы автомобилде уҙырға тырышмаһа, ҡорбандар ҙа улай күп теркәлмәҫ ине.


Әхмәтзәки Вәлиди исемендәге Милли китапхананың балалар уҡыу үҙәгендә сенсор бүлмәһе асылды\nМахсус йыһазландырылған урында йәш быуындың аң-кимәлен үҫтереүсе уйындар, төрлө дәрестәр үткәреү ҡаралған. Ошонда уҡ фильмдар һәм йәнһүрәттәр күрһәтеләсәк. Нефть тармағында эшләүсе бағыусы ярҙамында сафҡа ингән бүлмәгә төрлө йәштәгеләр, шул иҫәптән мөмкинлеге сикләнгән малай-ҡыҙҙар ҙа килә ала.\nМәҫәлән, Нефтекамала башҡорт әкиәтенә нигеҙләнеп донъя күргән «Зөһрә йондоҙ» тип аталған был китап насар күргән, йә иһә бөтөнләй күрмәгән балаларға тәғәйенләнгән. Каникул башланыуға ҡармаҫтан сенсор бүлмәһе бәләкәс дуҫтарын йәй көндәрендә лә көтөп ҡала.


«Ауыл табибы» программаһы 2015 йылда дауам итәсәк // Сәйәсәт | новости башинформ.рф\n«Ауыл табибы» программаһы 2015 йылда дауам итәсәк\n10:51, 18 ноября 2014 Сәйәсәт\nӨФӨ, 2014 йыл, 18 ноябрь. /«Башинформ» мәғлүмәт агентлығы, Ғәлиә Нәбиева/.\n«Ауыл табибы» программаһын ғәмәлгә индереүҙе 2015 йылда дауам итеү күҙаллана. Дәүләт Думаһы «2015 йылға 2016, 2017 йылдарҙың план осорона Федераль мотлаҡ медицина страховкалау фонды бюджеты тураһында»ғы федераль закон проектын икенсе уҡыуҙа ҡабул итте. Программа ауыл ерендә эшләргә теләк белдергән йәш белгестәргә бер миллион һум күләмендә бер тапҡыр бирелеүсе компенсация түләүҙе ҡарай.\n— «Берҙәм Рәсәй» партияһы инициативаһы буйынса компенсация биреү өсөн медицина хеҙмәткәрҙәренең йәше 45 йәшкә тиклем арттырыласаҡ, — тип аңлатты Һаулыҡ һаҡлау буйынса комитет ағзаһы Сәлиә Мырҙабаева. — Билдәләнгән маҡсаттарға 2015 йылда 3,2 миллиард һум бүлеү ҡаралған, ул ауыл биләмәләренә һәм ҡасабаларға эшкә алты меңдән ашыу медицина хеҙмәткәрен йәлеп итергә мөмкинлек бирәсәк. Тейешле үҙгәрештәр «Рәсәй Федерацияһында мотлаҡ медицина страховкалау тураһында»ғы 326-сы федераль законға индерелә.\nХәтерегеҙгә төшөрәбеҙ, 2012, 2013 йылдарҙа «Ауыл табибы» программаһы ауылда эшләү өсөн 35 йәшкә тиклемге өҫтәмә 12 мең йәш табипты йәлеп итергә мөмкинлек бирҙе. 2014 йылда тағы ла алты мең белгес эшкә тотонорға тейеш.\nТеги: ҡануниәт,ауыл табибы


Стәрлетамаҡта йорттарҙы һыу баҫа - GTRK.TV — Новости Уфы и РБ\nСтәрлетамаҡта йорттарҙы һыу баҫа\nСтәрлетамаҡта йорттарҙы һыу баҫа.\nӘле урында ғәҙәттән тыш хәлдәр идаралығы хеҙмәткәрҙәре эшләй. Йәрәхәтләнеүселәр тураһында хәбәр ителмәй. Һыу аҫтында ҡалған объекттар араһында социаль яҡтан әһәмиәтле һәм хәүефле объекттар юҡ.\n26 апреля Республика башлығы Башҡортостан профсоюздар федерацияһы вәкилдәре менән осрашты


Илһөйәрлек - ҡаныбыҙҙа\nРеспублика көнө айҡанлы Сибай ҡалаһының тарих-тыуған яҡты өйрәнеү музейы ҡала башҡорттары ҡоролтайы менән берлектә «түңәрәк өҫтәл» ойошторҙо. «Киләсәк быуынды патриотик тәрбиәләү—Рәсәй йәмғиәтенең актуаль мәсьәләһе» тигән темаға ҡоролған һөйләшеүҙә Сибай ҡалаһы ҡала округы хакимиәтенең мәғлүмәт һәм аналитика бүлеге начальнигы Р.F.Байгилдин, ҡала башҡорттары ҡоролтайының башҡарма комитеты рәйесе И.Н.Бикмәтов, мәғариф бүлегенең тәрбиәүи эш буйынса методисы Г.F.Дәүләтбаева, йәштәр комитеты рәйесе Ә.И.Вәлитов, ветерандар советы рәйесе Р.Х.Иҙрисов, «Отрада и утешение» храмы настоятеле Отец Владимир, БДУ-ның Сибай филиалы директорының тәрбиәүи эш буйынса урынбаҫары С.Н.Чернов, рустар Соборы рәйесе Ю.И.Лысенко, ҡала башҡорттары ҡоролтайы башҡарма комитеты эргәһендәге Йәштәр советы рәйесе А.Р.Ишкилдин, гимназия директорының тәрбиәүи эш буйынса урынбаҫары Р.Р.Морапталова, тарих фәндәре кандидаты, доцент Ф.М.Сөләймәнов, мәктәп директорҙарының тәрбиәүи эш буйынса урынбаҫарҙары, әүҙем йәмғиәтселәр, студенттар һәм уҡыусылар ҡатнашты.\nТарих-тыуған яҡты өйрәнеү музейы директоры, тарих фәндәре кандидаты А.З.Йәрмуллина алып барған сарала «Патриотик тәрбиә нигеҙе», «Уҡыу йорттарында патриотик тәрбиәнең заманса формалары», «Йәштәрҙе патриотик тәрбиәләүҙә йәмәғәт ойошмаларының роле» һәм «Илһөйәрлек ғаиләнән башлана» темалары ҡаралды. «Түңәрәк өҫтәл»дә ҡатнашыусылар күтәрелгән темалар буйынса үҙ фекерҙәре менән уртаҡлашты һәм тәҡдимдәрен әйтте.\nАльбина Зөфәр ҡыҙы Ярмуллина:\n—Граждандарға, бигерәк тә йәштәргә патриотик тәрбиә биреү буйынса элек-электән дәүләт сәйәсәте алып барылған. Был йүнәлеш тәүге дәүләттәр төҙөлөү менән барлыҡҡа килгән. Ниндәй генә дәүләт булмаһын, ул үҙенең аяҡҡа баҫҡан мәлендә һәм һуңынан да халҡының һөйөүен яуларға тейеш. Совет йәмғиәте үҙ граждандарын юғары патриотик рухта тәрбиәләне һәм ошо дәүерҙә үҫкән кешеләрҙә илһөйәрлек тойғоһоноң юғары булыуын беҙ беләбеҙ. Ә әлеге ваҡытта йәштәребеҙҙә Ватанға, тыуған илгә ихтирам етмәй. Был нилектән килә? Был юҫыҡта эште нимәнән башларға? Киләсәк быуынға патриотик тәрбиә биреү менән кемдәр шөғөлләнергә тейеш? Иң беренсе булып был һорауҙарҙы Сибай ҡалаһы башҡорттары ҡоролтайы башҡарма комитеты рәйесе И.Н. Бикмәтовҡа бирәбеҙ. Ирек Ниғәмәт улы фекерегеҙҙе әйтеп үтһәгеҙ ине?\n—Патриотизм төшөнсәһе бик тәрән мәғәнәгә эйә. Уның бер аспектында ғына туҡталып китмәксемен. Шәжәрәне өйрәнеү һәм Шәжәрә байрамдары үткәреү—нәҫелдәрҙе берләштерә, йәше һәм ҡартында берҙәмлек тойғолары барлыҡҡа килә. Берҙәмлек Рәсәйҙең көслөлөгөн күрһәтә.\nШәжәрә байрамы үҙ эсенә халҡыбыҙҙың тарихын, мәҙәниәтен, ғөрөф-ғәҙәттәрен, йолаларын һыйҙырған. Үҙебеҙҙең шәжәрәбеҙ аша беҙ балаларыбыҙ һәм йәштәребеҙҙә илһөйәрлек тойғолары тәрбиәләй алабыҙ. Бала үҙ нәҫеленең, ырыуының, ауылының шәжәрәһе менән ғаиләһендә, балалар баҡсаларында, мәктәптә һәм артабан үҙе уҡыған уҡыу йортонда танышырға тейеш. Кеше тамырҙарын белмәй тороп, үҙ иленең патриоты була алмай. Бына ошо төшөнсәләрҙе йәштәрҙең аңына һеңдерергә бурыслыбыҙ.\n—Гөлсәсәк Fәлимйән ҡыҙы, ҡаланың мәғариф учреждениеларында патриотик тәрбиә нисек алып барыла?\n—Мәктәптәрҙә патриотик тәрбиә мәсьәләләре буйынса 2016-2018 йылдарға иҫәпләнгән махсус программа һәм план төҙөлгән. Ошоға ярашлы һәр белем усағында маҡсатлы эштәр алып барыла. Балалар һәм үҫмерҙәрҙә ватансылыҡ тойғоларын үҫтереүҙә «Башҡортостан пионерҙары» ойошмаһы, «Кадет кластары» ҙур роль уйнай. Балалар баҡсаларында, мәктәптәрҙә һәм өҫтәлмә белем биреү учреждениеларында йыл буйына патриотик темаға арналған бик күп саралар, конкурстар уҙғарыла. Педагогтарҙың ата-әсәләр менән бергәләп эшләүе яҡшы һөҙөмтә бирә.\n— Рәшит Хәйҙәр улы, үкенескә ҡаршы йәштәр араһында әрме хеҙмәтен инҡар итеүселәр осрай. Был нимәнән килә?\n—Бөтә донъяны дер һелкеткән фашизмды еңеүҙә иң беренсе уҡытыусылар торған. Улар юғары патриотик рухлы совет кешеләрен тәрбиәләгән. Беҙ—шул осорҙа төшөрөлгән «Трактористар», «Салауат Юлаев» фильмдарын ҡарап үҫкән быуын. Балалар баҡсаларында һәм мәктәптәрҙә балаларға «Ир-егет үҙенең Ватанын һаҡларға тейеш» тип өйрәттеләр. Әрмелә сафта йөрөгән һалдаттар яңғыратып патриотик йырҙар йырлай торғайны. Элек хәрби хеҙмәткә бармаған кешене бөтөнләй һанламанылар. Шуныһы ҡыуаныслы: бөгөн әрме хеҙмәтенә ҡарата ихтирам арта бара. Әле хеҙмәт итмәгән ир-егеттәрҙе дәүләт эшенә алмайҙар.\n—Рәшиҙә Рәшит ҡыҙы гимназияла патриотик тәрбиә биреү йәһәтенән нимәләр эшләнә? Үҙегеҙҙең эш тәжрибәгеҙ менән уртаҡлашһағыҙ ине?\n—Тәрбиә эше беҙҙә көн дә алып барыла. Уҡыусыларға мәктәптең, ғаиләгеҙҙең, ҡалабыҙҙың патриоттары булығыҙ тип өйрәтәбеҙ. Мәғариф ветерандарына ҙур рәхмәт. Улар һәр ваҡыт мәктәпкә килеп, уҡыусылар алдында сығыш яһай, аҡыллы кәңәштәрен бирә. Балалар был осрашыуҙарҙан оло быуынды ихтирам итергә, тыуған илде, унда йәшәгән кешеләрҙе яратырға өйрәнә.\n—Юғары уҡыу йорттарында был юҫыҡта эштәр нисек ҡуйылған? Семен Николаевич, Сибай институтында ниндәй эш алымдары ҡулланаһығыҙ?\n—Йәштәр менән эшләгәндә алдашырға ярамай. Нимә уйлағанбыҙ, шуны үтәргә кәрәк. Кешелә патриотик рух бала саҡтан тәрбиәләнә. Беҙ ғаиләлә бирелгән тәрбиәне камиллаштырабыҙ ғына.\nХеҙмәт һәм спорт өлкәһендәге бөтә еңеүҙәр тыуған илде яратыуҙан килә. Ә иң башта кеше үҙен, ғаиләһен һәм йәшәгән ерен яратырға тейеш. Тағы ла шуны белеү зарур: патриотик һәм хеҙмәт тәрбиәһе йәнәш килә. Ялҡау кеше үҙ иленең патриоты була алмай. Рәсәйҙең яңы мәғариф министры О.Ю.Васильева ла уҡыусыларҙы хеҙмәт аша тәрбиәләүҙе ҡайтарыу яғында. Беҙ был башланғысты хуплайбыҙ ғына.\n—Әлфир Ирек улы, йәштәр менән нисек эшләргә, улар менән ниндәй телдә һөйләшеү алып барырға кәрәк? Һеҙ ниндәй фекер әйтерһегеҙ?\n—Ҡалала эшләүсе үҫмерҙәр клубтары һәм йәштәр ойошмалары патриотик тәрбиә өлкәһендә тейешле эш алып бара. Ни өсөн егеттәр әрмегә барырға теләмәй тигән һорауға мин шуны әйтер инем: көнбайыш илдәре кинофильмдары йәштәргә кире тәьҫир итә. Сөнки бөгөн кинотеатрҙа булһынмы, телевизор йәки интернеттан үлтереш, ҡан ҡойош, терроризм, наркотиктар, гомосексуализм кеүек темаларҙы күрһәтәләр. Йәш быуынға совет осорондағы матур фильмдарҙы тәҡдим итергә кәрәк.\n—Айнур Ринат улы, йыш ҡына ололар йәш быуын вәкилдәрен әрләргә ярата. Һеҙҙеңсә, замана йәштәре ниндәй һәм уларға киләсәктә өмөт бағлап буламы?\n—Хәҙерге йәштәрҙе мин бик аҡыллы һәм алдынғы ҡарашлы тип әйтер инем. Тыуған илгә һөйөүҙе халҡыбыҙҙың ғөрөф-ғәҙәттәре аша бирергә була. Һабантуйҙа, шәжәрә байрамдарында йәштәр бик ихлас ҡатнаша. Ҡайһы берәүҙәр хәҙерге йәштәрҙе милләтселектә ғәйепләй. Әммә үҙ милләтеңде яратмай тороп үҙ ереңдең патриоты булып булмай. Минеңсә, илһөйәрлек телгә һөйөүҙән башлана. Шуға күрә, ғаиләлә балалар менән туған телдә һөйләшергә кәрәк. Йәштәр үҙ теленән оялмай үҫергә тейеш.\n—Беҙ күп милләтле республикала йәшәйбеҙ. Беҙҙең ҡалала ла башҡорттар, рустар, татарҙар, украиндар, сыуаштар һәм башҡа милләт вәкилдәре татыу көн итә. Юрий Иванович, халыҡтар дуҫлығын боҙорға маташыусылар ҙа осрап ҡуя. Һеҙ быға нисек ҡарайһығыҙ?\n—Беҙ балаларыбыҙға бәләкәй саҡтан уҡ халыҡтар дуҫлығы хаҡында аңлатырға, икенсе милләт вәкилдәренә ҡарата ихтирамлы булырға өйрәтергә бурыслыбыҙ. Патриотик тойғо милләткә ҡарамай. Тыуған төйәккә һөйөү һәр кемдә булырға тейеш. Мәҫәлән, беҙҙең өсөн Сибай ҡалаһынан да яҡыныраҡ, яҡшыраҡ урын юҡ.\n—Фуат Мырҙағәле улы, балаға патриотик тәрбиә биреүҙә ғаиләнең роле ҙур тип билдәләнек. Бөгөнгө темаға ҡарата үҙ фекерегеҙ менән уртаҡлашыуығыҙҙы һорайбыҙ?\n—Башҡорттар элек-электән үҙ еренә тоғро халыҡ. Беҙгә илһөйәрлек тойғоһо хас. 1557 йылда башҡорт халҡы тәүгеләрҙән булып Рәсәйгә ҡушылған. 1558 йылда уҡ Ливон һуғышында һәм башҡа яуҙарҙа ҡатнашҡан. Башҡортостан күп милләтле республика. Беҙ төрлөбөҙ һәм шуның менән бер-беребеҙҙе тулыландырабыҙ. Күп милләтле булғанға көслөбөҙ.\nПатриотик тәрбиәгә килгәндә, мин үҙем 5-6 йәштән атайымдың бөткән ауылының урынына барып, уның тарихы менән танышып үҫтем. Fаиләлә патриотик тәрбиә яҡшы алып барылғандыр, сөнки мин тарихсы һөнәрен һайланым. Мәктәптә уҡытыусылар ата-әсәләр менән бергәләп эшләһә, ыңғай һөҙөмтәгә өлгәшеп була.\n—Отец Владимир, һеҙҙеңсә, ғаиләлә бала ниндәй тәрбиә алырға тейеш? Fөмүмән, үрҙә әйтелгән фекерҙәргә ҡарашығыҙ нисек?\n—Ысынлап та, бөтә нәмә лә ғаиләнән башлана. Иң элек беҙгә «атай» культын кире ҡайтарырға кәрәк. Белеүегеҙсә, борондан атай иң тәүге урында торған. Ризыҡ йәйгәндә лә иң беренсе булып атай ашаған, һуңынан башҡа ғаилә ағзалары ҡушылған. Атайҙы хөрмәтләү башҡа халыҡтарҙа ла булған. Бала ата-әсәһенә ҡарап, йәшәргә өйрәнә. Төрлө боҙоҡлоҡтарға ла улар ололарҙан күреп өйрәнә. Шуға күрә, беҙ, өлкәндәр балаларыбыҙға дөрөҫ юл күрһәтергә бурыслыбыҙ.\n—Бөгөнгө сарала йәштәргә әхлаҡи-патриотик тәрбиә биреү мәсьәләләре күтәрелде. Был юҫыҡта осраған ауырлыҡтар, уларҙы хәл итеү юлдары ҡаралды. Киләсәктә был тәңгәлдә бергәләп эшләгәндә тағы ла юғарыраҡ уңыштарға өлгәшербеҙ, тигән өмөттә ҡалабыҙ.\n«Түңәрәк өҫтәл»дә барған һөйләшеүҙе Альбина Ҡоҙашева яҙып алды.


“Инфорум” Башҡортостанда ла үтте\n2 Август 2019, 16:10\nҮткән аҙнала Өфөлә беренсе тапҡыр РФ Журналистар союзы ойошторған белем биреү практикумы - “Инфорум” үтте. Илебеҙҙең төрлө төбәктәрендә ойошторолоп килгән, ниһайәт, Башҡортостанға ла килеп еткән был сарала республика һәм район баҫмаларының мөхәррирҙәре, журналистар, телевидение, радио белгестәре, блогерҙар, медиаменеджерҙар ҡатнашты.\n“Инфорум” “Журналистика һәм йәмғиәт” исемле форсайт-сессиянан старт алды. Унда РФ Журналистар союзы рәйесе Владимир Соловьев, “Башинформ” акционерҙар йәмғиәте директоры Ростислав Мырҙағолов, БР Матбуғат һәм киң мәғлүмәт саралары буйынса агентлығы етәксеһе Борис Мелкоедов, БР Журналистар союзы рәйесе Артур Дәүләтбәков, “Комсомольская правда” холдингының социаль медиа маркетинг (SMM) буйынса кәңәшсеһе Илья Лочканов сығыш яһаны. Сессияның модераторы – яҡташыбыҙ, РФ Журналистар союзы секретары Юлиә Заһитова.\nМәҡәләнең тулы вариантын "Таң" гәзитенең 2 август һанынан уҡығыҙ.


Башҡорт дәүләт университеты Асыҡ ишектәр көнөн үткәрә // Йәмғиәт | новости башинформ.рф\nБашҡорт дәүләт университеты Асыҡ ишектәр көнөн үткәрә\n17:41, 18 апреля 2012 Йәмғиәт\nБашҡорт дәүләт университеты 21 апрелдә Асыҡ ишектәр көнөн үткәрә. БашДУ-ның матбуғат хеҙмәтенән хәбәр итеүҙәренсә, был юлы буласаҡ абитуриенттар юғары уҡыу йорто факультеттарының эшмәкәрлеге менән таныша аласаҡ.\nФакультеттар буйынса Асыҡ ишектәр көнө түбәндәге адрестар буйынса үткәреләсәк: Хоҡуҡ институты – Достоевский урамы, 131; роман-герман филологияһы факультеты – Коммунистик урамы, 19; география, психология һәм иҡтисад факультеттары – К.Маркс урамы, 3/4; инженерлыҡ факультеты – Мингажев урамы, 100; Идара итеү һәм эшҡыуарлыҡ хәүефһеҙлеге институты – Губкин урамы, 10; башҡа факультеттар – З.Вәлиди урамы, 32.\nБашлана 12 сәғәттә. Белешмәләр өсөн телефон: (347) 273-67-08.


Замандаш » Страница 3 » "Урал" гәзите\n10-12-2013, 13:24 / Замандаш\n“Бошонорға ваҡыт юҡ”\n“Бошонорға ваҡыт юҡ”, - ти Сермән ауылында йәшәүсе Нәйлә Хәжиәхмәт ҡыҙы Фәхрисламова. Уның менән таныш булғандар был һүҙҙәрҙең Нәйлә апайҙың тормош девизы булғанын яҡшы белә....\n1-11-2013, 11:49 / Замандаш\nБаш ҡалала Президент Хакимиәте йортонда «Кадровик - 2013» конкурсына йомғаҡ яһалды. Өсөнсө тапҡыр үткәрелгән был конкурста ҡатнашыу өсөн республиканың төрлө райондарында йәшәүсе 70 кеше ғариза биргән. Конкурсанттар дүрт номинацияла һөнәри оҫталығын күрһәтте. Был конкурста беҙҙең дә яҡташыбыҙ көсөн һынаны....\n28-10-2013, 10:11 / Замандаш\nОктябрҙең һуңғы йәкшәмбеһе автотранспорт хеҙмәткәрҙәре һѳнәри байрамдарын билдәләй. Бѳгѳнгѳ кѳнкүрешебеҙҙе ав-томобилһеҙ күҙ алдына ла килтереп булмай. Кѳндәлек тормошобоҙҙа транспорт мѳһим роль уйнай. Хәҙерге ваҡытта йәмәғәт транспорты менән файҙаланмаған бер генә кеше лә юҡтыр. Район-ҡала халҡы йәмәғәт транспорты хеҙмәткәрҙәренең эш һѳҙѳм-тәһен баһалаусы контролерҙар булып тора, тиһәң дә хата булмаҫ. Һәр транспорт предприятиеһы пассажирҙар мәнфәғәтенән сығып эшләй. Белорет авто-транспорт предприятиеһы пас-сажирҙарҙың һәр һорауын һәм мѳрәжәғәтен ҡәнәғәтләндерергә тырыша....\n22-10-2013, 13:30 / Замандаш\nӘҙәплене бәхет һағалай\nНиндәй генә ойошма һәм учреждениеға барһаҡ та, беҙ иң тәүҙә үҙебеҙ мѳрәжәғәт иткән кешенең үҙ-үҙен тотошон, кешегә мѳнәсәбәтен күҙәтәбеҙ, һынайбыҙ. Кемдер тәү күреүҙән үҙен һәйбәт яҡтан, ә кемдер кире яҡтан таныта. Район-ҡала архитектураһында әйҙәүсе белгес, шәхси тѳҙѳлѳш бүлеге мѳдире булып эшләп хаҡлы ялға сыҡҡан Флидә Сафый ҡыҙы Камалетдинованың күптәр күңелендә бер яҡты нур булып ҡалыуына шик тә юҡ....\n28-06-2013, 14:32 / Замандаш\nИң яҡшы механизатор\n1975 йылдан механизатор булып эшләгән Илсур Динислам улы Ғаззаловтың быйылғы һабантуйҙа «Иң яҡшы механизатор» булып танылыуы осраҡлы түгел....\n21-06-2013, 14:59 / Замандаш\n30 йыл һаулыҡ һағында\nРәсәй Федерацияһы Һаулыҡ һаҡлау министрлығының Почет грамотаһы «Тиҙ ярҙам» бүлеге табибы Әнисә Мофасал ҡыҙы Хоҙайназароваға юҡҡа ғына бирелмәй. 30 йыл кешеләр һаулығы һағында торған табип үҙ эшенә мѳкиббән бирелгән, тырыш, һәр саҡ алға ынтылыусан, кешелекле булыуы менән коллегалары, дуҫтары араһында абруй ҡаҙанған. Әлеге вазифала 11 йылдан ашыу эшләгән Әнисә Мофасал ҡыҙы 2002 йылда «Тиҙ ярҙам» күрһәтеү бүлегенең иң яҡшы табибы» республика конкурсында I урын яулай. Оҙаҡ йылдар намыҫлы хеҙмәте күп һанлы Почет грамоталары һәм Рәхмәт хаттары менән билдәләнгән....


Башкирские песни. Страница 5\n1 Әйҙә иркәм бараһыңмы Мин барам ҡар һыуына Кар һыуҙары шифа тийҙәр Йөрәк ярһыуҙарына ҡушымта Йәле иркәм ҡара ҡара Кара күҙемэ генә Караһан күҙемә генә Булам үҙенә генә 2 Кара күҙҙәр бөҙрә сәстәр Улар бҽҙгә тиң түгҽл Тиң тугҽллҽгҽн бҽлһәм дә Өҙөлөп һөйә күңҽл 3 Буйың зифа билҽң нҽскә Тал кеүек бөгөләһең Тал кеүек бөгөләһең дә Кем өсөн өҙөләһең 4 Тал атҡанда талғын ҽлдән Тибрәлә йөрәккәйҽм Эх бәғҽрҽм һинҽң өсөн Өҙөлә үҙәккәйҽм\nБер алманың ике яртыһы (Зилә Усманова менән)\nБеҙ бәхетле (Резеда Мусина менән)\nАуыл урамынан гармун үтә\nЙыраҡлаша гармун, китә-китә, Ындыр аша болон юлы бар. Ҡайһы арала йәштәр сығып китә, Иҫләмәй ҙә ҡала ололар. Припев: Ауыл урамынан гармун үтә, Ҡайҙарғалыр әйҙәй, саҡыра. Ҡайҙарғалыр ишек асылып китә, Ҡайҙарғалыр ҡапҡа асыла. (2раза) Ҡыҙҙар нисек түҙеп торһон Болондарға гармун әйҙәгәс? Яңғыҙ йәшлек — йәшлек буламы ни, Таңға ҡәҙәр йырлап йөрөмәгәс? Припев: Ауыл урамынан гармун үтә, Ҡайҙарғалыр әйҙәй, саҡыра. Ҡайҙарғалыр ишек асылып китә, Ҡайҙарғалыр ҡапҡа асыла. (2раза) Болон буйҙарында йәшлек үтә. Һәр бер яҡтың яңы йыры бар. Йәшлек ваҡыттарын уйлай-уйлай Йоҡлай алмай ята ололар. Припев: Ауыл урамынан гармун үтә, Ҡайҙарғалыр әйҙәй, саҡыра. Ҡайҙарғалыр ишек асылып китә, Ҡайҙарғалыр ҡапҡа асыла. (2раза)\nБуран (Айгөл Муллагильдина менән)\nҺалҡындарҙа ҡалған, Ҡарҙарҙа юғалған, Һиңә табан юлдарҙы табам. Аҙаштыра алған Бурандарға һаман ышана алмам. Яурындарға яуған Һалҡынға уралған Бурандарҙың Һүҙендә ялған. Ҡыштың һәр тынында, Ҡайҙарҙа булһам да Әйтерһең, һин минең янымда. Припев: Ҡайҙарҙа булһаң да яныңа барам, Буран да беҙҙе гел айырып арыған. Ҡайҙарҙа ҡалһам да,мин һине табам, Йөрәк тә һағынған. Тынысланып ҡалған Ябалаҡлап яуған Ҡарҙар аша һыныңды табам. Ҡарашыңды тапҡас Уйҙарымда ҡалған һағыш юғала. Ҡараштарҙы ялғап, Уйҙарҙы томалап, Уяндылар хистәрем - даръя. Аралар һағында, Һалҡында ҡалғанда Уйҙарымда булдың янымда. Припев: Ҡайҙарҙа булһаң да яныңа барам, Буран да беҙҙе гел айырып арыған. Ҡайҙарҙа ҡалһам да,мин һине табам, Йөрәк тә һағынған. (2 раза)\nДауылдарҙа осто ал яулығым, Бәлки, табалырһың ишкәйен. Йәшләй һөйгән йәрҽм ятҡа ҡалды, Әйтегеҙсе, дуҫтар, нишләем? Уның йөрәге лә юҡһыныуҙн Һыҙланалыр кеүек ғүмергә. Ара йыраҡлаша, тик нигәлер Кауышырбыҙ кеүек күңелгә. Ник осораның минҽң тормошома, Нур һипмәгәс таңдар атҡанда? Әмма һүнмәҫ рухым һаман көслө, Дарья һыуы ташып аҡһала.\nЯндарымда (Ирина Халикова менән)\nТелефондар шалтырайҙар һине көтәләр Һинең бөтөн уйҙарыңды миңә илтәләр. Әйтсе иркәм, әйтсе миңә һөйәһеңме һин? Һинең зәңгәр күҙҙәреңә ғашиҡ булдым мин. Телефондар шалтырайҙар, ә һин һаман юҡ Көндәр үтә, айҙар үтә, күңелеңдә мин юҡ. Телефондар, телефондар һаман шалтырай, Йөрәк яна, һин һаман юҡ, күңел һис тынмай\nАта-бабалар төйәге - ожмах өлөшө Хазинаһы Уралтауы - алтын көмөшө. Халҡым рухы һаҡлай уны быуаттар аша Башҡортостаным, Башҡортостаным. Ерен һаҡлаған батырҙар, телен һаҡлаған, Телгеләргә һис бирмәгән, ғорур атлаған. Тарында күпме яу бар, данлы көрәше Башҡортостаным, Башҡортостаным. Алға, Башҡортостан, Башҡортостан, Атла, Башҡортостан, Башҡортостан, Йәшә, Башҡортостан, Башҡортостан, Байлығым минең, тыуған төйәгем. Тәбиғәтте яратыуым һеңгән ҡаныма Далалғы ҡурай моңо йәнемә дауа Ерең ҡото юғалмаһын, йәнеңдәй һаҡла Башҡортостаным, Башҡортостаным. Үҙ ереңдең һауаһы ла һулап туймаҫлыҡ, Яҡты киләсәй хаҡына йәшәһен дуҫлыҡ. Һиңә һыуынам мәңге, ғүзиз еркәйем. Башҡортостаным, Башҡортостаным. Алға, Башҡортостан, Башҡортостан, Атла, Башҡортостан, Башҡортостан, Йәшә, Башҡортостан, Башҡортостан, Байлығым минең, тыуған төйәгем.\nҠолағымда сыңлай әле булһа, Күңелемдә ҡалды һаҡланып: - Мин барыбер һиңә бәхет бирә Алмаҫ инем, - тинең, аҡланып. Ҡушымта: Бәхет ҡошо беҙҙе урап үтте, Ниңә уны тота алманыҡ? Беҙ бәхетле йәрҙәр булыр инек, Ниңә шуны һуңлап аңланыҡ? Бәхет бирә алмаҫ инең микән? Әллә яҡшыраҡты эҙләнең? Ялыныр тип әллә уйланыңмы, Алдарыңа һинең теҙләнеп? - Ҡушымта Мин бит ғорур инем, - тигән булдың... Мин дә ғорур! Кемде алданыҡ? Бер бәхетле бөтөн булыр инек – Һуңлап, үтә һуңлап аңланыҡ. Ҡушымта\nЙылмаям бар донъяға, бәхетле кешеләр бит ураған, Ҡурҡмайым һыуыҡ-эҫенән, ер тетрәһен, булһын ел-буран. Хыялдар көслө булһа йыһанға ла беҙҙе илтәләр, Хыялдар ҡанатландыра, мөғжизәле килә иртәләр. Хыялдар көслө булһа юҡтыр кәртәләр, Хыялдарым тик яныңа илтәләр. Хыялдар көслө булһа юҡтыр кәртәләр, Хыялдарым тик яныңа илтәләр. Һағыныу тойғоһо ят түгел, ул мине тик дәртләндерә, Әйтерһең, күрешеү теләгем бар ер шарын әйләндерә. Һиҙәм, теләйем, ышанам, һағынаң һәм күрешкең килә, Йәнә мин ҡанатланам һәм өнөмдә тик һиңә еләм. Хыялдар көслө булһа юҡтыр кәртәләр, Хыялдарым тик яныңа илтәләр. Хыялдар көслө булһа юҡтыр кәртәләр, Хыялдарым тик яныңа илтәләр. Арымам алыҫтарҙан һине һағынып Күңел йылына тойғоларға ябынып Йәнә дөрләр усаҡ булып ҡабынып Ҡайтырһың яныма һағынып. Хыялдар көслө булһа юҡтыр кәртәләр, Хыялдарым тик яныңа илтәләр. Хыялдар көслө булһа юҡтыр кәртәләр, Хыялдарым тик яныңа илтәләр.\nАйҙар, йылдар үтте, көҙҙәр етте, Тағы ҡоштар китә теҙелеп. Ҡанат елпеп осҡан шул ҡоштарҙың, Мамыҡтары оса теҙелеп. Аҡ мамыҡтар, ап-аҡ мамыҡтар, Яуырмы икән елгә ҡар булып? Ояларын ташлап осҡан ҡоштар, Ҡайтырмы икән кире пар булып? Тағы бына һуңғы көнөн барлай, Алтын һайрай һала көҙ еле. Был тормошта, бары алышына, Йәшлек кенә ҡайтмай шул кире. Аҡ мамыҡтар, ап-аҡ мамыҡтар, Яуырмы икән елгә ҡар булып? Ояларын ташлап осҡан ҡоштар, Ҡайтырмы икән кире пар булып?\n<<< < 1\t2\t3\t4\t56\t7\t8\t9\t10\t> >>>


Туған тупраҡ тарта...\n27 Июнь 2019, 18:16\nСуйынсы-Супан ауылына был минең тәүге сәйәхәтем. Яландарҙа күпереп йәшел үлән үҫкән, улар араһында һары, аҡ, күк сәскәләр күренә. Офоҡ менән бөҙрә ҡайынлы урмандар тоташа. Суйынсы-Супан ауылын дүрт яғынан ошондай матурлыҡ уратҡан. Тәү ҡарашҡа үтә бәләкәй ауыл да түгел кеүек (бәлки мин үҙем бер ярым урамлыҡ ауылдан булғанға, ҡалғандар ҙур күренәлер). Ауылға инеүемә, клуб янында кешеләр йыйылып, гөж киләләр ине. Суйынсы-Супанда “Һаумыһығыҙ, ауылдаштар!” байрамы башланырға тора.\n“Һаумыһығыҙ, ауылдаштар!” был ауылда һуңғы тапҡыр 18 йыл элек булған. Шуғамы икән ҡасандыр бергә уйнап-көлөп, йырлап-бейеп, уҡып-шаярып, ут күрше булып йәшәгәндәрҙең бер-береһе менән осрашыуы үтә хисле булды. Ҡыуаныслы һүҙҙәр, хатта күҙ йәштәре менән ҡосаҡлашып-үбешеп күрешкәндәрҙе ситтән күҙәтеп, үҙең дә һиҙмәҫтән, улар менән бергә шатланып, йылмайып ҡуяһың. Бала саҡта айырылған бер туғандар тәү тапҡыр күрешәме ни, ауылдаштар шул хәтлем бер-береһен һағынғандар, аралашыуға һыуһағандар.\nТатар халыҡ костюмы кейгән һылыу ҡыҙ ауыл клубына ингән ерҙә байрам сараһының ҡәҙерле ҡунаҡтарын Суйынса-Супан ерендә бешкән икмәк менән һыйлап ҡаршы алып торҙо. Туған ер икмәген ауыҙ иткәс, халыҡ әкренләп Бөйөк Ватан һуғышында, ил һаҡлап, яу ҡырында ҡалған ерҙәштәренә ҡуйылған һәйкәлгә сәскәләр һалырға юл тотто. Был почетлы миссияны ауылдың абруйлы ағинәйҙәре башҡарҙы. Әруахтар рухына бағышланған доғаларын ҡабатлай-ҡабатлай, матур гөлләмәләрҙе риза булып ҡабул итеүҙәрен теләй-теләй оҙаҡ ҡына һәйкәл янында баҫып торҙо улар. Бар тарафта ла байрамды тап ошо изге урында башлау бушҡа түгел ул: беҙгә тыныс күк йөҙө, бәхетле ысынбарлыҡ һәм өмөтлө киләсәк бүләк иткән яу батырҙары тураһында хәтер мәңгелек. Суйынсы-Супандар улар алдында баш эйҙеләр, дан йырланылар.\nАртабан килгән ҡунаҡтар һәм ауылда йәшәүселәр матур биҙәлгән яланға ағылды. Унда халыҡты махсус төҙөлгән ыҡсым ғына сәхнәлә сараның төп ойоштороусыларының береһе, шулай уҡ алып барыусы ла Лилиә Ғәбитова ихлас ҡаршы алды. Байрамдың иң сағыу өлөшө – концерт башланды. Район мәҙәниәт йортонан саҡырылған ҡунаҡтарҙан тыш, ауылдаштарын Лиана Ғәлимова, Лилиә Ғәбитова, Ғәзимә Ғәлимова дәртле татар һәм башҡорт халыҡ бейеүҙәре менән ҡыуандырҙы, Резеда Ғәлиева һәм Ғәзинур Ғәбитов йыйылыусыларҙы күркәм байрам менән ҡотлап, күрешеү шатлыҡтарын еткерҙеләр. Дмитриевка ауыл биләмәһе хакимиәте башлығы Әнис Ғәбитов та ҡотлауҙарға ҡушылды, Суйынса-Супандың өлгөлө йорттарын, иң таҙа урамдарын, уңған кешеләрен билдәләп, бүләктәр тапшырҙы, байрамды ойоштороуҙа ярҙам иткәндәргә, ауылды таҙалыҡта һәм бөхтәлектә тотҡандарға рәхмәт һүҙҙҙәрен еткерҙе. Район хакимиәте исеменән Суйынсы-Супан ауылы халҡын, ҡунаҡҡа ҡайтыусыларҙы район хакимиәтенең эштәр идарасыһы Ф. А. Сарбаева сәләмләне. Флүрә Айҙар ҡыҙы был ауылдың төп байлығы – уның уңған, эшлекле, ҡунаҡсыл һәм шул уҡ ваҡытта тыйнаҡ кешеләре тураһында бик йылы һүҙҙәр әйтте, ауылдың заман менән бергә атлауын, район үҫешенә ҙур өлөш индереүен билдәләп үтте.\nҠотлау, тәбрикләү һүҙҙәре әйтелгәндән һуң, йөрәккә ут, дарман һалған йыр-бейеүҙәрҙе ҡарағас, йыйылыусылар тәмле сәй эсергә, балалар ойошторолған уйындарҙа ҡатнашырға ялан буйлап таралыштылар. Әле бит уларға бер-береһенә күпме һүҙҙәр әйтергә, яңылыҡтар менән бүлешергә, йәшлек йырҙарын йырларға, алыҫ тороп ҡалған хәтирәләрҙе яңыртырға...\nАуыл халҡы менән матур. Суйынсы-Супанда бөгөн 35 йорт, 70 кеше йәшәй, 6 уҡыусы һәм 1 сабый бар. Шуға ҡарамаҫтан, был ауылда бөгөнгө көндә батыр йөрәкле, эштән ҡурҡмаған, унышар ат аҫраған, 6-7 һыйыр тотҡан, баҡса-баҡса картуф, йәшелсә үҫтергән халыҡ йәшәй. Шундай ғаиләләр йәшәгән ерҙе нисек матур тип әйтмәҫкә? Ә улар үткәргән “Һаумыһығыҙ, ауылдаштар!” байрамы икеләтә һоҡландырғыс һәм айырыуса йылы, күңелле килеп сыҡты. Әсәй-атай көткән, ғәмһеҙ баласаҡ ҡалған, хыял-ҡанат ҡуйған туған ауылдарыбыҙ, Суйынсы-Супандай, һәр кемде һағындырып, талпындырып, саҡырып, ҡаршылап торһон ине!


Бөгөн бөтә донья уйлап табыусы балалар көнө\n17 Ғинуар 2020, 18:49\nӘ һеҙ беләһегеҙме, Һыу саңғылары, еләк-емешле туңдырма, Брайль шрифтын нимә берләштерә? Быларҙы балалар уйлап тапҡан!\nЙылда доньяла биш йөҙ меңдән ашыу балалар һәм үҫмәрҙәр төрлө уйындар, роботтар, техника уйлап табып тора. Былар кешелек доньяһын һәр саҡ ҡыуандырып ҡына тора. Бөгөн уларҙын эшен билдәләйбеҙ. Ә ниңә 17 ғинуар? Был көн күренекле америка шәхесе, дәүләт эшмәкәре, дипломат, ғалим, уйлап табыусы, журналист Бенджамен Франклиндың тыуған көнө. Беренсе уйлап тапҡан әйбере 12 йәшлек Бен Франклиндың ишкес тәпей (ластылар) булған. Әлбиттә ул уйлап тапҡан ластылар ағастан һәм ҡулға кейелә торған ине, ләкин Бен уны патентлаған. Артабан ул фән эшен әүҙем дауам иткән. Электричествоның «+» һәм «−» билдәһен ҡулланыуға индергән, йәшен-йәшнәүҙән һаҡланыу ысулын күрһәткән һәм ғөмүмән йәшен – ул тәбиғи икәнен иҫбатлаған кеше ул. Көкөрттө электр менән яндырып күрһәткән, бәүелгес креслоға патент алған һ.б.\nБеренсе кинескоп, батут, ҡар аэросанаһы, һуҡырҙар өсөн шрифт һәм принтер, бинттарҙы ауырттырмайынса ысҡындырыу майы, хатта кеше үте онкология сире менән ауырыу башлағанын иртә саҡта үк белә торған приборҙы ла балалар уйлап сығарған икән.


Өфө бобслейсыһы, Туринда үткән Олимпиаданың көмөш призеры Ал ексей Селиверстовтың Беренсе каналдағы бик мауыҡтырғыс "Большие гонки" программаһында төшөүе тураһында гәзитебеҙ хәбәр иткәйне инде. Республикала иң билдәле спортсыларҙың береһе булған Алексейҙың көйәрмәндәре кумирҙарының конкурста ҡатнашыусылар өсөн "ауырыуын" һәм уларҙың сығыштарына комментарийҙар биреүен күрә алды, әммә атлет үҙе "гонщик" сифатында сығыш яһағаны юҡ ине әле. Көлкөлө костюмда сығыш яһап тамашасыларҙы ҡыуандырыуҙан баш тарттымы әллә уйында ҡатнашыусы үгеҙҙәрҙән ҡурҡтымы Юҡ!\nЛеха үҙенең мускулатураһын тағы ла илебеҙ намыҫын яҡлау өсөн файҙаланды. Ул бер юлы бер нисә уйында ҡатнашты һәм Рәсәй спорты һәм шоу - бизнесының Алексей Немов, Илья Ковальчук, Александр Овечкин, Хәсән Бароев, Светлана Хоркина , Лолита, Наташа Королева, "Отпетые мошенники", "Блестящие" төркөмдәре кеүек йондоҙҙарҙан бер ҙә кәм сығыш яһаманы.\n"Большие гонки" программаһы йәй көндәрендә төшөрөлгән. Алексей унан һуң көньяҡтан ҡайтып, спорт күнекмәләренә осорғ а ла өлгөргән инде. Ул Яңы йыл алдынан ғына ҡайтасаҡ. Спортс ы менән ҡала - ара элемтәгә инеү ҡыйбатҡа төшөүен иҫәптә тот оп, беҙ уның туғандары - апаһы Елена һәм әсәһе Полина Григор ьевна менән һөйләшергә булдыҡ.\n- Полина Григорьевна, экзотик программала ҡатнашҡан улығы ҙ өсөн борсолғанһығыҙҙыр, моғайын. Унда бит аренаға ҡот осҡо с үгеҙҙәр сығарыла.\n- Мин уның өсөн һәр ваҡыт борсолам, тик ул миңә бер нимә лә һөйләмәй: "Әсәй, бөтәһе лә һәйбәт" - яуабы шул. Олимпиада ла күнекмәләр ваҡытында йығылыуы хаҡында ла белмәнем. Беҙ ҙә уны борсомаҫҡа тырышабыҙ. Яратҡан ҡустыһы умыртҡа һөйәген һы ндырғас та Алексейға әйтмәнек. Һуңынан осрашҡас ҡына серҙәр асылды. Аллаға шөкөр, хәҙер икеһенең дә хәле һәйбәт - малай оҙаҡ ҡына гипста ятҡандан һуң йөрөй башланы, Леша ла сығыш яһауын дауам итә. Күптән түгел тағы йығылғандар, эстакадала түңкәрелгәндәр, әммә, Аллаға шөкөр, йәрәхәт алмағандар, буғай.\n- "Большие гонки" программаһынан Алексей ниндәй тәьҫораттар\n- Бик ҡәнәғәтләнеп ҡайтты, тағы ла ошондай осраҡ тура кил һә - мотлаҡ барам, ти.\n- Ул ниндәй конкурстарҙа ҡатнашҡан\n- Ғәйәт ҙур официант костюмында йүгергән, һайғау ярҙамынд а тауға күтәрелгән, үгеҙгә бәйле конкурста ла ҡатнашҡан. Бер\nһүҙ менән әйткәндә, мөһим конкурсты үтәп сыға алған. Тағы л а үгеҙ менән бер аренаға сығыуы ҡурҡынысыраҡ булыуын таный.\n- Үгеҙҙәр менән конкурста ла ул бобслей функцияһын үтәгән , тип әйтергә була - уға эргәһендә үгеҙ йүгереп йөрөгәндә, шәфҡәт туташы костюмын кейгән килеш ауырыу ятҡан карауатты э теп алып барырға тура килгән.\n- Йәрәхәттәр алмағанмы\n- Юҡ, Аллаға шөкөр.\n- Башҡа йондоҙҙар менән дуҫлашҡанмы\n- Күп ваҡытты улар Олимпия уйындарының көмөш экипажы буйынса иптәше Филипп Егоров менән бергә булған. Дрессировка\nоҫтаһы Запашный менән уртаҡ тел тапҡан - арыҫландар тураһында белемен арттырған. Тағы ла "Девятая рота" фильмында төшкән бер актер менән - исемен онотҡанмын. Һәм тағы ла бер бәләкәй генә ирмәк актрисаны хәтеренә йыш төшөрҙө.\n- Ә романтик батырлыҡтар Уның тирә - яғында бихисап сибә р актрисалар, йырсылар, спортсменкалар булғанда...\n- Беҙгә ул был турала һөйләмәне.\n- Ә программаның оҡшамаған яғы булғанмы\n- Ауырыраҡ булды, ти, программаны төндә төшөрәләр бит, көндөҙөн генә бер аҙ йоҡлап алыу мөмкинселеге тейгән. Уның ҡарауы экскурсия программаһы ойошторолған - ҡайҙалыр алып сыҡҡандар.\nШулай ҙа туғандары менән һөйләшеүҙән һуң, беҙ Алексей Селиверстовҡа ла шылтыратырға баҙнат иттек.\n- Экзотик Сан - Тропенан алынған төп тәьҫораттар ниндәй Анна Семеновичтың байлығынан һуң, әлбиттә\n- Ә ниңә һеҙ уның байлығы миңә тәьҫир иткәндер, тип уйлайһығыҙ Һәр кемдең үҙ зауығы - эш ҙурлыҡта түгел.\n- Өфөлә һеҙ һөйләгән бәләкәй генә актриса кем ул\n- Алиса Гребенщикова, Миша Гребенщиковтың ҡыҙы.\n- Үҙеңдең сығышыңды нисек баһалайһың\n- Әгәр мин үҙемде насар яҡтан күрһәтһәм, финалда уйнамаҫ инем. Кино һәм эстрада йондоҙҙарының старттары күпселек осраҡта шоу өсөн булды - төп эште, нигеҙҙә, спортсылар башҡарҙы.


Ошо көндәрҙә баш ҡалабыҙ үҙендә "Росгосстрах" бүлексәләр е белгестәрен ҡабул итте. Рәсәйҙең иң ҙур страховкалау компа нияһының дүрт йөҙҙән ашыу хеҙмәткәрен йыйған форум, һис һүҙһ еҙ, республиканың финанс донъяһында ҙур ваҡиға булып тора. Ө фө страховкалаусылары Удмурт, Ырымбур, Ҡурған, Свердлов, Силәбе өлкәләренән килгән коллегалары менән осрашты. Улар араһында клиенттарҙы хеҙмәтләндереү йәһәтенән һатыу һәм сығымдарҙы көйләү буйынса менеджерҙарҙан алып страховкалау а генттарын әҙерләп сығарыусы белгестәргә тиклем бар ине. Дөйөм семинар маҡсаты - барлыҡ бүлексәләрҙә лә( улар ике мең дән ашыу) страховкалау эшмәкәрлеген үткәреүҙең стандарттарын\nнығытыу һәм страховкалау баҙарында артабан эшләү йүнәлештәр ен билдәләү. Башлыса алғанда, һөйләшеү "Росгосстрахтың" яңы проекты - урта һәм кесе эшҡыуарлыҡ милкен страховкалау программаһы тураһында барҙы. Ул әлегә киң үҫеш алмаған, әммә , "Росгосстрах - Аккордтың" генераль директоры Юрий Шпизель һүҙҙәренә ҡарағанда, Өфө бүлексәләре быға әҙер.\nКорпоратив сараның төп ҡунағы "Росгосстрах" асыҡ акционер ҙар йәмғиәтенең генераль директоры Данил Хачатуров булды. Бы л сараға тиклем Рәсәй страховкалау компанияһы башлығы Юрий Ш пизель менән берлектә журналистар менән осрашып, Рәсәйҙә стр аховкалау баҙарының бөгөнгө торошо, компания эшмәкәрлегенең һөҙөмтәләре тураһында ҡыҫҡаса һөйләгәйне.\nДанил Хачатуровтың һүҙҙәре буйынса, страховкалау баҙарыны ң үҫеше бер йүнәлештә генә барманы. 2000 - 2001 йылдарҙағы йылдам үҫеш 2002 йылда түбән төшөү, 2003 йылда күтәрелеү һәм үткән йыл - страховкалау премияһы йыйыуҙа тағы түбәнәйеү\nменән алмашынды. Ил буйынса ғүмерҙе страховкалауҙың дөйөм к үләме һиҙелерлек түбәнәйгән ( 149 - ҙан 102 миллиард һумға т иклем). Страховкалауҙың был төрөн ҡулланыусылар иң беренсе инвестиция инструменты булараҡ ҡабул итә, ә 2004 йылда халыҡ\nинвестициялары йәһәтенән проблемалар етерлек булды. Июль айынды банк ышанысына ҡағылышлы һынылышты ғына хәтергә\nтөшөрәйек. Һөҙөмтәлә халыҡ депозиттары 20 - нән ете процент та тиклем төштө. Ауырлығын юғалтҡан доллар ҙа үҙ эшен эшләмә й ҡалманы. Курстың тотороҡһоҙлоғо валютаның мауыҡтырғыс көсө н кәметте, ә ғүмерҙе страховкалау буйынса оҙайлы килешеүҙәр йышыраҡ валютала билдәләнә.\nИрекле страховкалауҙа башлыса шәхси һәм мөлкәтте страховк алау өҫтөнлөк ала ( үҫеш 27 һәм 22 процент). Һаулыҡ һаҡлау с истемаһындағы һынылыш арҡаһында ирекле медицина страховкалау ы бөгөн айырыуса һорау менән файҙалана.\nҮткән йылдың уңышы, һис шикһеҙ, "автогражданка". Йыл урта һына ОСАГО Рәсәй автомобилдәр паркын тулыһынса биләп алды ти п әйтергә була - 93 процент.\nДанил Хачатуров үҙ компанияһының уңыштары менән дә уртаҡл ашты. Йыл йомғаҡтары буйынса, "Росгосстрах" илдең страховкал ау баҙарында алдынғы урынға сыҡҡан. Өс йыл эсендә компания 54 - се урындан беренсе урынға күскән.\n"РГС" ОСАГО һәм граждандарҙың милкен страховкалау буйынса\nберенсе бара. Компанияның ышаныслылығы һәм тотороҡло булыуы\nуның рейтингы менән раҫлана. 2004 йылдың декабрь айында "Эк сперт РА" рейтинг агентлығы "РГС" компанияһы төркөмөнә "А++"\nрейтингы бирҙе, был компанияның ышаныслы һәм перспективалы


Урман рыцары » "Урал" гәзите\nЙомарт тәбиғәтебеҙҙең иң ҙур бүләге булған урман - Башҡортостаныбыҙҙың тѳп байлығы. Республикабыҙ бѳтә ғүмерен урманды һаҡлау һәм яҡлау эшенә биргән һоҡланғыс кешеләре менән дан тота. Ана шундайҙарҙың береһе – «Урман рыцары» тигән маҡтаулы исемгә лайыҡ булған Мансур Ғәләүетдин улы Фазылов. Урман хужалығында 32 йыл эшләгән ир уҙаманы 16 йыл Абҙаҡ урмансылығын етәкләй. Тап ошо йылдарҙа был урман хужалығы районда алдынғылар рәтендә була. Урмансылыҡ территорияһы тѳҙѳкләндерелә һәм парк булдырыла. Бѳгѳнгѳ кѳндә күп кенә мәғариф һәм башҡа учреждениелар етәкселәре ул йәшелләндергән территориялар ѳсѳн рәхмәтле.\nҮҙ биләмәһендәге урманды тейешле кимәлдә тоторға кѳсѳн дә, ваҡытын да йәлләмәй Мансур Ғәләүетдин улы. Үҙен һәр саҡ тырыш, ныҡышмал, намыҫлы, эш һѳйѳүсән хеҙмәткәр, хәстәрлекле, яуаплы, абруйлы ойоштороусы һәм етәксе итеп күрһәтә. Яҡындары, туғандары, ауылдаштары һәм дуҫтары уны тәрән аҡыллы, изге йѳрәкле, киң күңелле, хәстәрлекле һәм ярҙамсыл булғаны ѳсѳн хѳрмәт итә. Әйткәндәй, Мансур Ғәләүетдин улының атаһы ла, олатаһы ла урман хужалығында эшләгән кешеләр. Улар сәскән ағастар һаман да тере һәйкәл булып шаулап ултыра. Бѳгѳн үҙенең 65 йәшлек матур юбилейын билдәләгән Мансур Ғәләүетдин улы ла үҙ хеҙмәт емештәре менән ғорурлана һәм һоҡлана ала. Фазыловтарҙың урмансылар династияһы әле лә дауам итә. Ул шулай уҡ урман хужалығында оҙаҡ йылдар эшләп хаҡлы ялға сыҡҡан тормош иптәше Рәйсә Бәҙретдин ҡыҙы менән бына тигән 4 бала тәрбиәләп үҫтерә. Бѳгѳнгѳ кѳндә уларҙың улдары Марсель Фазылов Абҙаҡ урмансылығын етәкләй. Һаман да урмандарыбыҙ ѳсѳн янып-кѳйѳп ултырған Мансур Ғәләүетдин улы тѳплѳ кәңәштәре менән ярҙам итеп тора улына. Ә атай кеше ѳсѳн иң ҙур бәхет - балаларының, ейән-ейәнсәрҙәренең «атай», «олатай» тип ѳҙѳлѳп тороуы.\nФиҙаҡәр хеҙмәте ѳсѳн Мансур Ғәләүетдин улы Башҡортостан һәм Рәсәй Урман хужалығы министрлыҡтарының Почет грамоталары, Рәхмәт хаттары менән бүләкләнгән. Уның «Урман рыцары» булып танылыуы, Мәскәүҙә Бѳтә Рәсәй лесничийҙар съезында, II Бѳтә донъя башҡорттар ҡоролтайында ҡатнашыуы, һәр саҡ ауыл Советы депутаты булып һайланыуы ла күп нәмә тураһында һѳйләй.\nКешелек һәм урман киләсәген ҡайғыртып йәшәгән һәм эшләгән абруйлы ир уҙаманын 65 йәшлек күркәм юбилейы менән ҡотлап, иҫәнлек-һаулыҡ, бәхетле оҙон ғүмер теләйбеҙ. Һәр саҡ шулай кѳслѳ рухлы, бай, изге, йомарт күңелле, асыҡ йѳҙлѳ, йәш йѳрәкле булып ҡалығыҙ.\nАбҙаҡ ауыл Советы хакимиәте башлығы.


Зөһрә Рәхмәтуллина Башҡортостан Хөкүмәте вице-премьеры итеп тәғәйенләнде // Сәйәсәт | новости башинформ.рф\nЗөһрә Рәхмәтуллина Башҡортостан Хөкүмәте вице-премьеры итеп тәғәйенләнде\n20:37, 5 августа 2010 Сәйәсәт\n2010 йылдың 4 авгусында Башҡортостан Президенты Рөстәм Хәмитов Зөһрә Рәхмәтуллинаны БР Хөкүмәте Премьер-министры урынбаҫары итеп тәғәйенләү тураһындағы Указына ҡул ҡуйҙы.\nБиографик белешмә. Зөһрә Йыһанур ҡыҙы Рәхмәтуллина 1961 йылдың 26 авгусында Иглин районының Түбәнге Ләмәҙ ауылында тыуған.\nЮғары белемле. Башҡорт дәүләт университетын тамамлаған, философия фәндәре докторы. Хеҙмәт эшмәкәрлеген 1985 йылда Башҡорт дәүләт университетының лаборанты булып башлай. 1985-1986 йылдарҙа — Башҡорт дәүләт университетының бүлек инженеры. 1986-1991 йылдарҙа — Башҡорт дәүләт университетының этика, эстетика һәм культурология кафедраһы аспиранты. 1991-1996 йылдарҙа — Башҡорт дәүләт университетының этика, эстетика һәм культурология кафедраһы ассистенты, өлкән уҡытыусыһы, доценты. 1996-1999 йылдарҙа — Башҡорт дәүләт университетының философия кафедраһы докторанты. 2000 йылда — философия кафедраһы доценты, Башҡорт дәүләт университетының донъя мәҙәниәте кафедраһы мөдире.\n2000-2002 йылдарҙа — Башҡорт дәүләт университетының ЮНЕСКО кафедраһы мөдире.\n2002-2004 йылдарҙа — Башҡорт дәүләт университетының этика, эстетика һәм культурология кафедраһы мөдире, профессор.\n2004 — 2006 йылдарҙа — БР мәғариф министры.\n2006 йылдан алып әлеге көнгә тиклем — Башҡорт дәүләт университеты философия һәм социология факультетының этика, эстетика һәм культурология (ЮНЕСКО) кафедраһы мөдире.\nЗөһрә Рәхмәтуллина — Башҡортостан Республикаһының атҡаҙанған фән эшмәкәре.


Зайнуллин Р. Сила жизни.\nЗәйнәб Биишева исемендәге Башҡортостан “Китап” нәшриәтендә Рәшит Зәйнуллиндың “Йәшәү көсө” тип аталған электрон баҫмаһы донъя күрҙе.\nБаҫмаға авторҙың публицистик мәҡәләләре, әңгәмәләре, ижади портреттары, һүрәтләмәләре индерелде.\n“Салауат иле” тип аталған тәүге бүлектә Рәшит Зәйнуллин китап уҡыусыға “Салауат эҙҙәре буйлап” экспедицияһында йөрөгән ваҡыттағы уй-кисерештәрен һөйләй, күҙәтеүҙәрен уртаҡлаша, тәъҫораттары менән бүлешә. Башҡорт халҡының милли геройы Салауат Юлаевтың тыуған төйәге – Башҡортостандың Салауат районында булып үткән экспедиция авторға яңы асыштар яһарға, шағир һәм яугирҙең тойғоларын аңларға ярҙам итә, уны илһамландыра.\n“Әңгәмәләр” бүлегендә иһә ҡәләмдәшебеҙ шағирҙар, ғалимдар, билдәле сәйәсмәндәр, дәүләт эшмәкәрҙәре, эшҡыуарҙар, сәнғәт йондоҙҙары дин әһелдәре менән ҡыҙыҡлы әңгәмә ҡора, уларҙың фекерҙәрен еткерә, үҙен һәм халыҡты борсоған бик күп һорауҙарға яуап таба. Улар араһында Ҡәҙим Аралбай, Хәсән Назар, Марат Зәйнуллин, Марат Ҡолшәрипов, Әмир Ишемғолов, Нурмөхәмәт хәҙрәт Ниғмәтуллин кеүек һәм башҡа бик күп күренекле шәхестәр бар.\nӨсөнсө бүлектә ҡәләмдәшебеҙҙең үткер ҡәләме менән яҙылған публицистик мәҡәләләре урын алған. Был мәҡәләләрендә автор заман проблемаларын күтәрә, тарихи үткәндәрҙе бәйән итә, бөгөнгө менән киләсәк тураһында уйлана. Ерҙәге яуызлыҡты, уҫаллыҡты, мәрхәмәтһеҙлекте яҡшылыҡ, изгелек еңеренә ышана.\n“Ижади портреттар, һүрәтләмәләр” исемле һуңғы бүлегендә айырым кешеләрҙең тормошон, холоҡ-фиғелдәрен һүрәтләй, уларға һоҡлана.\nХөрмәтле китап уҡыусым!!! Рәшит Зәйнуллиндың “Йәшәү көсө” исемле яңы баҫмаһы һинең китап кәштәңдә урын алыр, һиңә бик күп осраҡта ярҙамға килер, һине уйландырыр тигән өмөттә ҡалабыҙ.\nКомпакт дискыны нәшриәт магазинынан да, интернет - магазинынан да һатып алырға була. Адресыбыҙ: Өфө ҡалаһы, Октябрь проспекты, 2.\nИнтернеттағы адресыбыҙ: http://www.kitap-ufa.ru\nИстория башкирской литературы. Том 3


«Киске Өфө» гәзитенең сайты - №24, 13 - 19 июнь, 2015 - Информационные страницы\n№24, 13 - 19 июнь, 2015\nБаш ҡалабыҙ Өфө урамдарында милли колорит һәм символдар күренә башлауы шатлыҡлы күренеш. Шуларҙың береһе, әлбиттә, "өс шөрөп" тип йөрөтөлгән "ӨФӨ" бренд-тамғаһы. Былтыр Әхмәтзәки Вәлиди исемендәге Республика Милли китапханаһы алдында был тамғаға арналған стилләштерелгән һәйкәл ҡуйылғайны, быйыл "Мин Өфөнө яратам" тигән скульптура Ленин урамында урын алды. Был тамға баш ҡала халҡының да, килгән ҡунаҡтарҙың да күңеленә хуш килде.\nӨФӨ - ЙӘШЛЕК ҠАЛАҺЫ!\n"Ете ҡыҙ" фонтаны башҡорт халыҡ легендаһы буйынса эшләнә. Унда төп образ булып милли кейемдәге ҡыҙҙар һыны торасаҡ. Фонтан эргәһендә экран урынлаштырылып, унда "Ете ҡыҙ" бейеүе трансляцияланасаҡ.\nЕГЕРМЕ ЙЫЛ ЭЛЕК...\nБөгөн дә ошо илдең тулы хоҡуҡлы хужалары икәнлегебеҙҙе иҫтән сығармайынса, ил кимәлендә һаман да хәл ителмәгән мәсьәләләрҙе еренә еткереп ҡуйыуҙы талап итергә тейешбеҙ.\nБыл яҙмаларҙа һуғыш йылдарында тылда эшләүселәрҙең күргәндәре-кисергәндәрен һүрәтләгән хәтер һаҡлана, тип, уны "Киске Өфө" гәзите уҡыусылары иғтибарына тәҡдим итмәксе булдым.\nАҪАБАЛЫҠ ҺӘР САҠ ҺАҠЛАНҒАН, ЙӘКИ ӨФӨ ҠӘЛҒӘҺЕ ТАРИХЫ БУЙЫНСА ТАҒЫ БЕР СЫҒАНАҠ\nУның фекеренсә, ҡәлғә батша Федор Иоаннович батшалыҡ иткән осорҙа, йәғни 1584 менән 1598 йылдар араһында, төҙөлгән. Өфө ҡәлғәһенә нигеҙ һалыу урыны итеп "Мең улысының башҡорт ере" территорияһы һайланған.\nБАЛ ҠОРТТАРЫ БАЛ ҒЫНА ТҮГЕЛ, ҺАБАҠТАР ҘА БИРӘ КЕШЕГӘ\nБашҡортостанда башҡорт балы ғына иң данлыҡлы бренд булып тормай - уның ошо ерҙә үҫкән бар йәшеллеге бренд булып тора. Башҡортостан үҙенең нефте менән генә бай түгел - ере менән дә, ерҙә үҫкән продукцияһы менән дә бай.\nБАШҠОРТ ТЕЛЕН ИНТЕРНЕТ ДОНЪЯҺЫНДА ТАНЫТЫУСЫ\nБөгөн һүҙебеҙ компьютерҙа программалар "яҙыу" менән шөғөлләнеүсе Руслан СӘЙФУЛЛИН исемле егет тураһында. Руслан күптән түгел Санкт-Петербург ҡалаһында үткәрелгән "IT-Планета"-2014/2015 VIII халыҡ-ара олимпиадаһында ҡатнашып, "Иң яҡшы ирекле диплом" номинацияһында үҙе төҙөгән "Браузер клавиатураһы" ("Brouser keyboard") программаһы менән беренсе урын яуланы.\n… көйөндөрә лә\nТАРИХ БЕҘҘЕ ҒӘФҮ ИТМӘҪ...\nПалдиски халҡының Салауат Юлаевҡа мөнәсәбәте үҙенсәлекле - улар уның тураһында быуындан-быуынға үҙҙәре белгән тарихты тапшыра, Салауатты кенәз тип атай, уның рухын, әхлаҡи сифаттарын хәтерендә һаҡлай.\n"БАШҠОРТОСТАНҒА ҒАШИҠ БУЛДЫМ..."\nБындай игелекле кешеләрҙе, йылы ҡараштарҙы, матур тәбиғәтте бер ҡайҙа ла күргәнем булманы. Башҡортостанға барабыҙ, тигәс, хәҙер беҙҙе бәләкәй генә йорттарҙан торған ауылға алып килеп төшөрөрҙәр инде, тип уйлағайныҡ.


Үҙебеҙҙең дин белгестәре кәрәк » "Йәшлек" гәзите\nГазета "Йәшлек" » Новости » Иман » Үҙебеҙҙең дин белгестәре кәрәк\nҮҙебеҙҙең дин белгестәре кәрәк\nҮткән йыл тарихи ваҡиғаларға бай булды. Мосолмандарҙың Үҙәк диниә назаратының 225 йыллыҡ юбилейын билдәләү уңайы менән республикабыҙға Рәсәй Президенты Владимир Путин килде. Ул республикала лайыҡлы мосолман лидерҙарын әҙерләүсе мәҙрәсәләр булдырырға тәҡдим итте. Бигерәк тә йәштәргә һәм балаларға дөрөҫ дини тәғлимәт биреүгә иғтибар һәм көстө йүнәлтергә кәрәклеген, ислам дине буйынса белемле кадрҙар әҙерләүҙең көнүҙәк мәсьәлә булғанлығын белдерҙе.\nРәсәй тарихына байҡау яһаһаҡ, атай-олатайҙарыбыҙ араһында милли һәм дини бүленеш булмауына, бер-береһенә оло ихтирам, ярҙам күрһәтеүенә, шунлыҡтан ауыр һуғыш юлдарын бергәләп үтеп, еңеүҙәр яулауына һоҡланабыҙ.\nБына Башҡортостан мосолмандарының VII съезы үтеүгә лә бер аҙ ваҡыт уҙҙы. Әммә унда үткән йылдарҙағы эштәргә, мөһим ваҡиғаларға туҡталып, һығымта ла бирелмәне, етешһеҙлектәр ҙә телгә алынманы. Беҙҙә барыһы ла ал да гөл тип, киләсәккә бурыстар ҡуйылды. Ысынбарлыҡта хәл итәһе мәсьәләләр бар әле. Халыҡтың иманға ҡайтыуы тормошобоҙҙо үҙгәрткәндәй булһа ла, икенсе яҡтан, дингә ышыҡланып, яман эштәрен башҡарған, ҡурҡыныс идеологияны алып барған төркөмдәрҙе лә булдырҙы. Традицион диндән ситкә тайпылған йәштәрҙе күрергә теләмәүҙән мәсьәлә хәл ителерме? Ҡайһыһы аңлап, ә күптәре төшөнөп тә етмәйенсә хәүефле дини ағымдарға эйәрә. Шуға күрә иң әһәмиәтлеһе – мосолман ҡәрҙәштәребеҙҙе ошо тоҙаҡтан һаҡлап ҡалыу. Традицион динебеҙҙә уҡытыусы мөғәллимдәрҙең әҙерлекле булыуы мөһим. Дини ғилем биреүгә яуаплы ҡарарға кәрәк, осраҡлы кешеләрҙең уҡытыуын, курстар үткәреүен мотлаҡ туҡтатмаһаҡ, яҡшыға алып бармаҫ. Ни өсөн Башҡортостандан сыҡҡан дини кадрҙарҙың баһаһы юҡ? Ниңә уларға эшләргә тейешле шарттар тыуҙырмайбыҙ? Улар сит өлкәләрҙә мөфтөйҙәр, кәрәкле кадрҙар ролен уңышлы үтәй. Ә үҙ республикабыҙ мохтажлыҡ кисерә. Бының сәбәбе ниҙә?\nУрал аръяғының үҙәк мәсеттәрендә Урта Азиянан килгән, Рәсәй гражданы булмаған остаздар дәрес бирә. Үҙебеҙҙә дини ғилем бирерлек кеше лә юҡ.\nӘйтәйек, нисә йыл буйы Урал аръяғы мәсеттәрендә Хәйбулла, Сәид, Дауыт исемле сит милләт (Урта Азия) кешеләре уҡытты, ҡыҙҙарыбыҙҙың әле береһенә, әле икенсеһенә өйләнеп (рәсми булмаһа ла, никахлашып) бөттөләр. Арабыҙҙа Ислам университетын тамамлаған, дипломлы мөғәллимдәр ҙә бар ине бит. Ниңә уларҙы күтәрмәнеләр? Ҡыҫҡаһы, мәсеттәрҙе традицион юлда булған йәш имамдар менән тәьмин итеү – кисектергеһеҙ мәсьәлә. Икенсе ағымға эйәргән йәштәр араһында аңлатыу эштәрен әүҙем алып барырға кәрәк. Үҙебеҙҙең телдә тәрән йөкмәткеле күләмле дини китаптар әҙерләү ҙә – күптән өлгөргән мәсьәлә. Сөнки хәҙер йәштәр күпләп дингә килә. Улар дин йолаһын үтәүгә генә түгел, уның асылына төшөнөргә, был тәғлимәтте ныҡлап өйрәнеп, йәшәү рәүеше итеп алырға теләй. Дини етәксе уҡымышлы, юғары мәҙәниәтле, ғилемле, тәжрибәле һәм бөтә яҡлап аңлы булырға тейеш.\nСығыу ваҡыты 28-02-2014, 13:16 | Ҡаранылар: 1121\nКөйөргәҙеләр иманға ынтыла\nМихаил Бабич килеп китте


Алға ҡарап йәшәргә кәрәк\n14 Май 2019, 14:52\nБер ай элек, 11–12 апрелдә, Өфөлә башҡорт теле һәм әҙәбиәте уҡытыусыларының I Бөтә Рәсәй съезы үткәйне. Республикабыҙ тарихында тәүге тапҡыр ойошторолған мәртәбәле сараға Башҡортостандың барлыҡ төбәктәренән, башҡорт теле уҡытылған күрше республика һәм өлкәләрҙән йыйылған 700-ҙән ашыу делегат тел уҡытыу нескәлектәре, был тәңгәлдәге проблемалар, хәл итәһе мәсьәләләр тураһында асыҡтан-асыҡ һөйләште.\nБер ай элек, 11–12 апрелдә, Өфөлә башҡорт теле һәм әҙәбиәте уҡытыусыларының I Бөтә Рәсәй съезы үткәйне. Республикабыҙ тарихында тәүге тапҡыр ойошторолған мәртәбәле сараға Башҡортостандың барлыҡ төбәктәренән, башҡорт теле уҡытылған күрше республика һәм өлкәләрҙән йыйылған 700-ҙән ашыу делегат тел уҡытыу нескәлектәре, был тәңгәлдәге проблемалар, хәл итәһе мәсьәләләр тураһында асыҡтан-асыҡ һөйләште.\nСарала республика Башлығы вазифаһын ваҡытлыса башҡарыусы Радий Хәбиров ҡатнашып, башҡорт теленең ҡулланылыш даирәһен киңәйтеү, уны өйрәнеүгә ҡыҙыҡһыныуҙы арттырыу йәһәтенән үҙ фекерҙәрен һәм тәҡдимдәрен еткергәйне.\nРеспублика етәкселеге тарафынан тәҡдим ителгән башланғыстар, эшлекле майҙансыҡтарҙа яңғыраған фекерҙәр съездың эш һөҙөмтәләренә ярашлы ҡабул ителгән резолюцияла сағылыш тапты. Шулай уҡ унда сараның төп йөкмәткеһен, ҡабул ителгән ҡарарҙарҙы барлыҡ тел уҡытыусылары иғтибарына еткереү маҡсатында урындарҙа зона конференциялары уҙғарыу тураһында ла әйтелгәйне. Был башланғысты тәүгеләрҙән булып Өфө ҡалаһы мәктәптәренең башҡорт теле һәм әҙәбиәте уҡытыусылары күтәреп алды һәм съезд һөҙөмтәләре буйынса зона конференцияһына йыйылды.\nӨфөнөң 159-сы белем биреү үҙәгендә үткән сара барышында “Туған телдәрҙе өйрәнеүҙең көнүҙәк мәсьәләләре”, “Башҡорт теле Башҡортостан Республикаһының дәүләт теле булараҡ: тәжрибә һәм яңылыҡтар”, “Мәктәпкәсә белем биреү системаһында башҡорт теле: көнүҙәк үҫеш мәсьәләләре” тигән майҙансыҡтар эшләне. Башҡорт теле һәм әҙәбиәте буйынса төрлө кимәлдәге конкурстарҙа еңеү яулаған тәжрибәле уҡытыусылар оҫталыҡ дәрестәре күрһәтте.\nКонференцияның икенсе өлөшө пленар формала ойошторолдо. Уның барышында мөғәллимдәр башҡорт теле һәм әҙәбиәте уҡытыусыларының I Бөтә Рәсәй съезында күтәрелгән мәсьәләләр, тәҡдимдәр һәм ҡарарҙар менән яҡындан танышты, уларҙы урындарҙа тормошҡа ашырыу юлдарын барланы.\nРеспублика Башлығы хакимиәтенең ижтимағи-сәйәси үҫеш идаралығының милли сәйәсәт бүлеге советнигы Гөлсәсәк Мөхәмәтйәнова съезд ҡарарҙарына ярашлы башланған эштәр, башҡорт телен үҫтереү буйынса фонд, был йүнәлештәге гранттар тураһында һөйләне.\nБашҡортостан мәғарифты үҫтереү институтының ректоры Гөлназ Шафиҡова съезд барышында учреждениеның эшмәкәрлегенә ҡағылышлы 18 тәҡдим еткерелеүе хаҡында белдерҙе. Бөгөн институт ҡарамағында Башҡорт телен үҫтереү буйынса ресурс үҙәге булдырылып, уның эш йүнәлештәре билдәләнгән. Әгәр киләсәктә башҡорт теле уҡытыусылары тарафынан әҙерләнгән иң яҡшы методик әсбаптарға гранттар бүленһә, интерактив программалар менән тәьмин итеү яйға һалынһа, был саралар тел белгестәрен тағы ла ҙурыраҡ эштәргә дәртләндерер ине, тине Гөлназ Радмил ҡыҙы.\nБашҡортостан Республикаһының мәғариф министры урынбаҫары Әлфиә Ғәлиева: “Бөгөн беҙҙең алда торған иң ҙур бурыстарҙың береһе – милли мәғарифты уҡытыу концепцияһын булдырыу”, – тип билдәләне. Съезд барышында республика етәкселеге тел өйрәнеү йүнәлешендә ҡеүәтле үҙәк ролен үтәйәсәк лингвистик гимназиялар булдырыу тәҡдимен еткергәйне. Мәғариф министрлығы әлеге йүнәлештә эште башлаған да инде: конференция барышында был үҙәктәрҙе ҡайһы төбәктәрҙә, ниндәй белем усаҡтары базаһында булдырыу күҙалланыуы хаҡында әйтелде.\nБашҡорт дәүләт университеты Стәрлетамаҡ филиалының математик анализ кафедраһы доценты Рөстәм Кәримов “Электрон уйын мәктәбе” программаһы менән таныштырҙы. Башҡортостан Башлығы грантына тормошҡа ашырылған был платформа уйын рәүешендә башҡорт телен өйрәтеү, был йүнәлештә заман технологияларын ҡулланыу мөмкинлеген тәҡдим итә. Ул күп уҡытыусыларҙа ҡыҙыҡһыныу уятты Мәғарифты үҫтереү институты доценты Фәнзил Санъяров Башҡорт һәм туған телдәр уҡытыусылары ассоциацияһының эшмәкәрлеге, ойошманың юридик йәһәттән тулыһынса теркәү үтеп, танытмаға эйә булыуы хаҡында белдерҙе. Ошо уҡ институт доценты Зәкиә Нафиҡова балалар баҡсаларында дәүләт теле булараҡ башҡорт телен өйрәтеүҙе ғәмәлгә индереү, был эште законлаштырыу мәсьәләһен күтәрҙе.\nБашҡортостан Республикаһы Мәғариф министрлығының милли мәғариф, төбәк-ара хеҙмәттәшлек һәм дәреслектәр нәшер итеү бүлеге начальнигы Розалия Сафиуллинаның сығышын уҡытыусылар ҙур ҡыҙыҡһыныу менән тыңланы. Розалия Рәсих ҡыҙы башҡорт теле һәм әҙәбиәте буйынса дәреслектәрҙең федераль исемлеккә индерелеүен оло баһаға лайыҡ хеҙмәт тип билдәләне. Уның: “Һуңғы ике-өс йыл туған телдәрҙе уҡытыу өлкәһе өсөн ҡатмарлы ғына булды. Ҡайһы бер уҡытыусылар “элек шулай ине” тип үткәнде һағынып, элекке менән хәҙергене сағыштырыуҙан ары китә алмай. Әммә алға ҡарап йәшәргә кәрәк. Зарланып ултырыуҙан файҙа юҡ, һөҙөмтә лә булмаясаҡ. Уҡытыусылар, дәреслектәр бар, власть органдары һөйләшеүгә әҙер, диалог бара. Шуға күрә башты күтәреп, яурындарҙы киреп, алға барырға кәрәк”, – тигән һүҙҙәре сараның төп асылын билдәләне, беҙҙеңсә.


Яуап бер – тәмәке тартыуҙы ташларға\nҒәҙәттә һуңғы тәмәкене тартҡандан һуң тиерлек организм элекке хәленә ҡайта башлай.\nТәмәке тартҡан һәр кем сәләмәт йөрәк һәм туҡтауһыҙ тәмәке көйрәтеүҙең бер-береһенән алыҫ төшөнсәләр икәнен аңларға тейеш. Оҙаҡ йәшәргә һәм һаулығын һаҡларға теләгән кешеләр уны ҡулына ла алмаһын ине. Кеше насар ғәҙәттәренән ни тиклем тиҙерәк арына, шул тиклем инфаркт һәм инсульт кеүек ауырыуҙарҙың барлыҡҡа килеү ҡурҡынысы түбәнәйә.\nАктив һәм пассив тәмәке тартыу ҙа – атеросклероз барлыҡҡа килеүгә тура юл. Үҫмерлек осоронда тәмәке тарта башлағандарҙа йөрәк һәм ҡан тамырҙары ауырыуы барлыҡҡа килеү хәүефе айырыуса юғары. Төтөн йотоу ҡанда углекислый газды арттыра, был туҡымаларға кислород етмәүгә килтерә, уның кире йоғонтоһонан айырыуса йөрәк мускулдары зарарлана. Организмга углекислый газдан шулай уҡ туҡымаларҙа холестерин миҡдары күтәрелә, ул ҡан тамырҙары ҡатламында туплана. Нимә эшләргә һуң? Яуап бер – үҙеңдең һәм тирә-йүндәгеләрҙең ғүмерен ҡыҫҡартмау өсөн тәмәке тартыуҙы ташларға кәрәк.\nҒәҙәттә һуңғы тәмәкене тартҡандан һуң тиерлек организм элекке хәленә ҡайта башлай. Бер нисә сәғәт дауамында тартмай торһаң, зарарлы матдәләрҙең төп өлөшө үпкә туҡымалары һәм ҡан тамырҙарынан сығып өлгөрә. Яҡынса 12 сәғәттән һуң йүтәл үтә, тын алыу нормаға килә. Беренсе тәүлектә организм токсиндарҙан таҙарына.\nКөйрәтеүҙе ташлаған кеше бер аҙна дауамында үҙенән насар еҫ килеүен һиҙә. Был организмдан зарарлы матдәләр сығыуҙан барлыҡҡа килә. Икенсе аҙнала тәм һәм еҫ һиҙеү рецепторҙары тулыһынса яңыра. Кеше йәнә ризыҡтан тәм таба башлай һәм төрлө хуш еҫтәрҙән ләззәтләнә ала. 21 көндән һуң организмда тупланған никотиндың яҡынса 99 проценты сыға. Кеше әкренләп тәмәке тартмауҙың йөрәк-ҡан тамырҙары системаһына, башҡа органдарҙың эшмәкәрлегенә, ашҡаҙанға нисек яҡшы йоғонто яһауын һиҙә башлай.\nРаевка үҙәк район дауаханаһы табип-кардиологы.


Көн оҙонайып, төндәр ҡыҫҡарыу менән мәжүси Яңы йылды ҡаршылау башлана. Мишкә районы Сосновка ауылында ла был байрамды үҙенсәлекле итеп үткәрәләр. Марина һәм Владимир Ҡотлобаевтар һәр йылдағыса шороҡйыл байрамы менән ҡотлап килеүсе ҡунаҡтарҙы ихлас ҡаршы ала. Йортҡа инеүселәрҙең йөҙҙәре ҡаплаулы...\nҒәҙәттән тыш хәлдәр министрлығы Башҡортостанда ла һауа торошоноң насарайыуы тураһында хәбәр итә. Юлдарҙа боҙлауыҡ, ҡар һырынтылары барлыҡҡа килеүе күҙаллана. Күреү мөмкинлеге 1 километрға тиклем сикләнәсәк. Бөгөн иһә республикала ҡаты һалҡындар көтөлә, ҡайһы бер райондарҙа һауа температураһы 29...\nТорлаҡ-комунналь хужалығы хеҙмәткәрҙәре лә яңы йыл байрамдарында эшен туҡтатманы. Бер көн эсендә Өфөлә генә йөҙгә яҡын ихата алды тәртипкә килтерелә. Бар эштәр ҙә яңы техникаларҙа башҡарыла. Бәләкәй генә машиналар өй араларында ҡаршылыҡһыҙ хәрәкәт итә һәм эште күпкә еңеләйтә. Торлаҡ-коммуналь...\nЯңы йылдың яңы кешеләре\nТормош бала табыу йортонда башлана. 2019 йылдың тәүге тәүлегендә 53 бала донъяға килгән. Улар араһында игеҙәктәр ҙә бар. Ступиндар ғаиләһендә яңы йыл һөйөнөслө ваҡиға менән башланды. Йылдың тәүге көнөндә уларҙың бәләкәй сабыйҙары донъяға ауыз һалды. Игеҙәк малайҙарҙы өлкән ағалары...\nВенер Сәхәүетдинов- Башҡортостан фәндәр академияһының мөхбир ағзаһы, медицина фәндәре докторы,профессор, РСФСР һәм БАССР-ҙың атҡаҙанған фән эшмәкәре,Башҡортостандың атҡаҙанған табибы, СССР уйлап табыусыһы, дәүләт йыйылышы-Ҡоролтай депутаты,1982-1989 йылдарҙа БДМУ ректоры. Венер Ғәзиз улы...\nҺигеҙ меңдән ашыу мөрәжәғәт, 16 янғын, өс үлем осрағы. Ҡотҡарыусылар өсөн Яңы йыл төнө аяуһыҙ һандарҙан тора. Ғәҙәттән тыш хәлдәрҙе теркәү үҙәге белгестәренән кисерештәргә бирешмәүсәнлек талап ителә. Ҡаушап ҡалған кешене сабырлыҡ менән тынысландырыу - төп шарт. Башҡортостандың мөрәжәғәттәр...\nБалаларҙы ҡарауһыҙ ҡалдырмағыҙ һәм эскән килеш тәмәке тармағыҙ. Башҡортостандың ғәҙәттән тыш хәлдәр буйынса дәүләт комитеты үткән йыл аҙағындағы бәхетһеҙ осраҡтар сәбәпле граждандарҙы уяуыраҡ булырға саҡыра. Яңы йыл төнөндә генә республикала янғында өс кеше һәләк булған. Өфөләге...


Уҫаҡ | Әбйәлил - Абзелил\nӘбйәлил - Абзелил > Сәләмәт булығыҙ > Уҫаҡ\nҮгәй инә үләне »\nУҫаҡ, ауһаҡ (русса: осина, латинса: Populus tremula L.) — эре ағас. Бейеклеге 30—35 метрға етә. Апрель — май айҙарында (ағас япраҡ ярғанға тиклем) сәскә ата. Уҫаҡ йылға, күл ярҙарында, урман ситендә, һаҙлыҡта һәм шулай уҡ тауҙарҙа үҫә. Республикабыҙҙа киң таралған үҫемлек. Уны урамдарҙа ултыртып та үҫтерәләр.\nДауалау өсөн уҫаҡтың ҡайыры, бөрөләре, япрағы һәм үҫентеләре ҡулланыла. Ҡайыры составында глюкоза, фруктоза, сахароза исемле углеводтар, хуш еҫ биреүсе кислоталар, фенол- гликозидтар һ.б. биологик актив матдәләр бар. Үҫемлектең япрағында С витамины, каротин, флавоноидтар, фенолглико- зидтар һ.б. биологик актив матдәләр табылған. Бөрөләрендә лә төрлө шифалы матдәләр күп. Ағастың ҡайыры иртә яҙ башланыу менән урман ҡырҡҡан ерҙә әҙерләнергә тейеш. Шыма ҡайырҙар алына, башта улар ҡояшта һулытыла, аҙаҡ күләгәлә һәм ҡоро урында киптерелә. Уҫаҡ япрағы май — июнь айҙарында йыйыла һәм күләгә урында киптерелә. Ағастың бөрөләре (улар ярылғанға тиклем) әҙерләнә һәм кисекмәҫтән мейестә йәки духовкала киптерелә.\nТемпература 50-60 градустан артмаһын. Кипкән дауалар ҡәҙимгесә һаҡлана.\nУҫаҡ бөрөләренән әҙерләнгән төнәтмәне халыҡ медицинаһында подагра ауырыуынан, төнгө бойлоҡһоҙлоҡ булғанда, бәүел ҡыуығы шешкәндә, тирләттереү маҡсатында ҡулланырға кәңәш ителә. Төнәтмәне әҙерләү: 1 балғалаҡ киптереп ваҡланған бөрөнө 1 стакан ҡайнар һыуға һалып, өҫтө ябыҡ килеш йылы урында 20-30 минут тоторға кәрәк. Төнәтмәне көнөнә 3-4 тапҡыр, ашар алдынан, 1 аш ҡалағы эсергә.\nУҫаҡ ҡайырынан әҙерләнгән ҡайнатма менән эренле яра-йәрәхәтте, бешкән урынды, тиренең шешеүен сылатма, ванна рәүешендә дауаларға мөмкин. Ҡайнатманы әҙерләү: 1 аш ҡалағы киптереп ваҡланған ҡайырҙы 2 стакан ҡайнар һыуға һалып, өҫтө ябыҡ килеш талғын утта 30 минут ҡайнатырға. Был дауаны үрҙә һанап сыҡҡан эске ауырыуҙарҙан да ҡабул итергә мөмкин: көнөнә 3-4 тапҡыр, ашаған ваҡытта, 1-2 аш ҡалағы эсергә. Уҫаҡ япрағы, нигеҙҙә, эселмәй торған дауа булараҡ ҡулланыла. Яңы өҙөп алынған япрағынан әҙерләнгән иҙмәһе менән аяҡ-ҡул быуындары һыҙлағанда ыуынырға (йәки бәйләп һалырға) мөмкин. Был иҙмәне эренле яра-йәрәхәткә һөртөү ҙә файҙалы. Ошо маҡсатта кипкән япраҡ менән дә файҙаланып була: онталған япраҡ ҡайнар һыуҙа ебетелә.\n«Тыуған яҡтың шифалы үҫемлектәре», Варис Ғүмәров\nЭта запись написана автором Назир Сабитов, 14.04.2018 в 03:05, и размещена в категории Сәләмәт булығыҙ. Следите за ответами на эту запись с помощью RSS 2.0. Вы можете написать комментарий или разместить обратную ссылку на своем сайте.


Рөстәм Хәмитов эш сәфәре менән Сибайҙа булды // Сәйәсәт | новости башинформ.рф\nРөстәм Хәмитов эш сәфәре менән Сибайҙа булды\n10:11, 15 октября 2012 Сәйәсәт\n12 октябрҙә Башҡортостан Президенты эш сәфәре менән Сибайҙа булды, унда ҡаланың 57 йыллығы билдәләнде, тип хәбәр иттеләр республика башлығының матбуғат хеҙмәтенән.\nРөстәм Хәмитов 1812 йылғы Ватан һуғышында ҡатнашҡан башҡорт полктарына бағышланған һәйкәл асыу тантанаһында ҡатнашты. Уның авторы – Мәскәү скульпторы Кириллов етәкселегендәге ижади коллектив.\n— Бөгөн беҙ матур һәйкәл астыҡ. Ул Сибай ҡалаһын, Урал аръяғын ғына түгел, бөтә республиканы биҙәп тора. 200 йыл элек беҙҙең республиканан 20-нән ашыу полк Ватанды һаҡлап, һуғышҡа китә. Ҡыҙғанысҡа ҡаршы, барыһы ла әйләнеп ҡайтмай, күптәре һуғыш яландарында ятып ҡала, әммә улар тураһында хәтер мәңге һаҡланып ҡаласаҡ. Беҙҙең яугирҙар еңеүгә ҙур өлөш индергән. Башҡорт полктары тураһында бөтә Европала беләләр. Был хәтерҙе быуаттар буйына һаҡлаясаҡбыҙ, — тине Рөстәм Хәмитов.\nУл шулай уҡ «Учалы тау-байыҡтырыу комбинаты» асыҡ акционерҙар йәмғиәтенең Сибай филиалы хеҙмәткәрҙәре өсөн төҙөлгән утыҙ биш фатирлы йортто ҡараны. Уның бер квадрат метры 22 мең һум тора. Беренсе иғәнә фатир хаҡының 10 процентын тәшкил итәсәк, 10 йылға процентһыҙ кредит бирелә.\nПрезидент капиталь ремонттан һуң асылған Рәсәй Һаҡлыҡ банкының Сибайҙағы бүлексәһе менән дә танышты. Ул заманса йыһазландырылған һәм бер нисә айырым зонаға бүленгән. 2014 йылға тиклем Рәсәй Һаҡлыҡ банкының Сибайҙағы филиалы хеҙмәтләндергән барлыҡ офистарҙы яңы форматҡа күсереү планлаштырыла. Улар Баймаҡ, Йылайыр, Хәйбулла, Әбйәлил райондарында, Сибай һәм Баймаҡ ҡалаларында урынлашҡан.\nАртабан Башҡортостан Президенты «Ирәндек» боҙ һарайында ойошторолған ҡышҡы спорт төрҙәре байрамында, мәҙәниәт һәм ял паркында үткәрелгән күргәҙмә-йәрминкәлә булды. Унда ҡаланың барлыҡ тиерлек ҙур предприятие һәм ойошмалары, шулай уҡ эшҡыуарҙар, сәнғәт оҫтаханалары ҡатнашты.\n— Сибай минең өсөн мөһим ҡала булып тора. Ул – хеҙмәтсәндәр төбәге, ауыр үҙгәртеп ҡороу йылдарынан һуң ҡала һуңғы ваҡытта яңы көс, ҡеүәт туплай, — тине Рөстәм Хәмитов, ҡала халҡына мөрәжәғәт итеп.\n— Сибайҙы үҫтереү буйынса беҙҙә ҙур пландар бар. Яңы һарайҙар, мәктәптәр, социаль объекттар төҙөүҙә, эш урындарын булдырыуҙа ярҙам итәсәкбеҙ. Бөгөн Сибай тау-байыҡтырыу комбинаты үҫешә, яңы предприятиелар булдырыла, былар бик мөһим. Артабан Сибай ҡалаһы тағы ла йылдамыраҡ темптар менән үҫешер, Башҡортостан ынйыһына әүерелер, тип ышанам, — тине республика Президенты.\nТеги: бр президенты,эш сәфәрҙәре,сибай


Владимир Путиндың Башҡортостан Башлығы Рөстәм Хәмитов менән эшлекле осрашыуы булды // Сәйәсәт | новости башинформ.рф\nВладимир Путиндың Башҡортостан Башлығы Рөстәм Хәмитов менән эшлекле осрашыуы булды\n10:13, 25 января 2016 Сәйәсәт\nВладимир Путиндың Башҡортостан Башлығы Рөстәм Хәмитов менән эшлекле осрашыуы булды Фото: Рәсәй Президентының рәсми сайты\nӨФӨ, 2016 йыл, 25 ғинуар. /«Башинформ» мәғлүмәт агентлығы/.\n22 ғинуарҙа Мәскәүҙә Владимир Путиндың Башҡортостан Башлығы Рөстәм Хәмитов менән эшлекле осрашыуы булды. Төбәк Башлығы Владимир Путинды республикалағы социаль-иҡтисади хәл менән таныштырҙы, тип хәбәр итә Рәсәй Президентының рәсми сайты.\nТөбәктәге төп эш күрһәткестәре хаҡында һөйләгәндә Рөстәм Хәмитов уларҙың һәйбәт булыуын билдәләне.\n— Сәнәғәт етештереүе, тулайым төбәк продукты, ауыл хужалығы үҫеше темпы буйынса һандар һәйбәт. Инвестициялар 2014 йылға ҡарата 4,5 процентҡа артҡан. Барлығы 2 миллион 650 мең квадрат метр торлаҡ файҙаланыуға тапшырылған, — тине республика Башлығы. Ул Башҡортостанда торлаҡ менән тәьмин итеүҙең артыуын, инвестициялар буйынса яҡшы эш алып барылыуын билдәләне. Был йәһәттән бәләкәй эшҡыуарлыҡ ҙур ярҙам күрһәтә.\nРеспублика Башлығы төбәктә уҙған йылдың ноябрь айында ШОС һәм БРИКС илдәренең бәләкәй һәм урта бизнес форумы уҙғарылыуы хаҡында һөйләне.\nРөстәм Хәмитов бөгөн тулайым төбәк продуктында төп капиталға инвестициялар күләменең 22,5 процент тәшкил итеүе тураһында хәбәр итте. «Һалым килемдәре 10 процентҡа артҡан, өҫтәүенә республиканың ҙур булмаған дәүләт бурысы бар, бюджеттан яҡынса 22 процент. Финанс министрлығы ла беҙҙе финанстар менән идара итеү йәһәтенән яҡшы яҡтан билдәләй, бурыстарыбыҙ күп түгел».\nРеспубликала байтаҡ күрһәткестәр буйынса икеләтә, хатта өсләтә үҫешкә өлгәшелгән. «Был тулайым төбәк продуктына, сәнәғәт етештереүе индексына, инвестицияларға, ауыл хужалығына, төҙөлөш эштәренең күләменә лә ҡағыла. Балаларҙың 70 проценты мәктәпкәсә белем биреүгә йәлеп ителгән».\nВладимир Путин төбәктең иҡтисади күрһәткестәрен юғары баһаланы.\n— Тулайым төбәк продукты ике тапҡырҙан ашыуыраҡҡа артҡан, был, әлбиттә, мөһим күрһәткес, — тине Президент.\nТеги: рәсми осрашыуҙар,рф президенты,бр башлығы


Материалы за Сентябрь 2013 года » Страница 30 » Башҡортостан гәзите\n“Евразия тауышы” араны яҡынайтты\nМәҙәниәт һәм әҙәбиәт // 3-09-2013, 01:20\nРеспубликала “Евразия тауышы” фестивален үткәреү тураһында һүҙ уҙған йылдың аҙағында ҡуҙғатылғайны. “ТЭФИ-Төбәк-2012” Бөтә Рәсәй телевидение конкурсында награда алып ҡайтҡан “Башҡортостан” телерадиокомпанияһы журналистары Президент Рөстәм Хәмитов менән осрашыу мәлендә уға ошо тәҡдимде еткерҙе.\n— Бындай саралар республика өсөн ифрат мөһим, — тигәйне төбәк башлығы. — Айырыуса ҙур саммиттар алдынан күп ҡунаҡ ҡабул итеү тәжрибәһе тупларға тейешбеҙ.\nКом: 0 // Уҡынылар: 571 тапҡыр // Тотош уҡырға\nЙәмғиәт // 3-09-2013, 01:19\nБашҡортостан Республикаһы Президенты Указына ярашлы республиканың Хәрби комиссариатындағы инспекторҙар төркөмө инспекторы Сибәғәтуллин Ростислав Имам улы Башҡортостан Республикаһының Почет грамотаһы менән бүләкләнде.\nБашҡортостан Республикаһы Президенты Указы менән “Уралтранснефтепродукт” асыҡ акционерҙар йәмғиәтенең генераль директоры урынбаҫары Низаметдинов Рәмзил Рауил улына “Башҡортостан Республикаһының атҡаҙанған иҡтисадсыһы” тигән маҡтаулы исем бирелде.\nБашҡортостан Республикаһы Президенты указдары менән “Газпром” асыҡ акционерҙар йәмғиәтенең “Газпром трансгаз Өфө” яуаплылығы сикләнгән йәмғиәте хеҙмәткәрҙәре:\nИменлек тәьмин иткән тармаҡ\nЙәмғиәт // 3-09-2013, 01:18\nБашҡортостан Президенты Рөстәм Хәмитов шулай уҡ нефть һәм газ сәнәғәте хеҙмәткәрҙәрен һөнәри байрам менән ҡотланы.\n“Нефть һәм газ комплексы Башҡортостан иҡтисадының төп тармағы, социаль тотороҡлолоҡ һәм халыҡ именлеге нигеҙе булды һәм әле лә шулай. Ул республиканың экспорт ҡеүәтен нығытыуға, мөһим социаль проблемаларҙы тормошҡа ашырыуға тос өлөш индерә. Һуңғы йылдарҙа тармаҡ предприятиелары эшмәкәрлектең төп күрһәткестәрен ышаныслы үҫтереүҙе тәьмин итә. Нефть һәм газ сығарыу, ташыу күләме арта. Етештереү алымдары яңыртыла, күләмле инвестиция проекттары тормошҡа ашырыла. Өфөнөң нефть эшкәртеү заводтары алдынғылар иҫәбендә.\nКом: 0 // Уҡынылар: 555 тапҡыр // Тотош уҡырға\nЯңы Агентлыҡ барлыҡҡа килде\nСәйәсәт // 3-09-2013, 01:16\nРеспублика Хөкүмәте бойороғо менән Башҡортостанда Инвестициялар йәлеп итеү агентлығы ойошторолдо.\nЯңы ойошманың эшмәкәрлеге маҡсаты — инвестиция башланғыстарына булышлыҡ итеү һәм уларҙы үҫтереү, конкуренцияға һәләтте арттырыу, төбәктәге социаль-иҡтисади үҫеш кимәлен күтәреү буйынса төрлө сараларҙы ғилми йәһәттән тәьмин итеү.\nРеспублика етәксеһе Рөстәм Хәмитов инвестиция йәлеп итеү буйынса махсус агентлыҡ ойоштороу ниәтен июнь айында Башҡортостан Президенты ҡарамағындағы Инвестиция шарттарын яҡшыртыу буйынса йәмәғәт советы ултырышында уҡ белдергәйне.\nКом: 0 // Уҡынылар: 567 тапҡыр // Тотош уҡырға\nҺаҙый ағай күрһә, һыҙланыр ине…\nЭкология // 3-09-2013, 01:13\nЙәмле йәй етһә, тәбиғәт ҡосағында үҫкәнгәме, тыуған яҡ – Әселе йылғаһы буйы туғайҙары, Сусаҡтау, Аҡбулат тауы – үҙенә тартып тора. Ейәнсура еренә ҡыуанып аяҡ баҫҡанда, хозур тәбиғәтебеҙ ҡосағында иркенләп ял иткәндә, тирә-яҡ мөхиттең кеше ҡулы тарафынан һәләк ителеүе шул тиклем күңелде ҡыра. Абзан менән Юлдаш ауылдары араһында аҡҡан Әселе йылғаһы буйында яҙ муйыл күкрәп сәскә ата ине, ә хәҙер унда емеш ағасы табырһыңмы икән?!\nҠороюл, Ҡаҫмарт, Һаҡмар йылғалары буйында ла ошо уҡ хәл күҙәтелә, сөнки әҙерләү контораһы хеҙмәткәрҙәре муйылды ҡиммәткә йыйҙы. Ҡайһы бер ҡырағайҙар емеш ағасын ҡырҡып, «Беларусь» тракторына, машинаға, ат арбаһына тейәп өйгә алып ҡайта ла ишек алдындағы күләгәлә генә тиреп, ағасын утынға турай торғайны.\nАртҡа 1 ... 21 22 23 24 25 26 27 28 29 30 Алға Бит башына


«Үкенерлек түгел был ғүмер...» » Башкортостан кызы\n«Илгә дошман килгәндә ирҙәр менән бергә яу сапҡан сая, үткер, ҡыйыу башҡорт ҡыҙҙары, моғайын, ошолай булғандыр», – тип уйлап ҡуйҙым Ямал Шәкирйән ҡыҙы менән танышҡандан һуң. Һигеҙенсе тиҫтәһен ваҡлауға ҡарамаҫтан, булмышына һаман да элеккесә тәүәккәллек, ныҡлыҡ хас. Һүҙем – бөтә аңлы ғүмерен халҡына, уның рухиәтен үҫтереүгә бағышлаған Рәсәйҙең һәм Башҡортостандың атҡаҙанған мәҙәниәт хеҙмәткәре Ямал (Миңъямал) Шәкирйән ҡыҙы Исхаҡова хаҡында.\n...Республикабыҙҙа бик күп танылған, талантлы шәхестәр бүләк иткән данлы төбәктә – Әбйәлил районы Ҡаҙмаш ауылында тыуып үҫкән ул. Был яҡтарҙа йырламаған, бейемәгән кеше һирәктер.\n– Мин дә йыр-моң һөйгән ғаиләлә үҫтем, – тип хәтерләй Ямал апай. – Атайым менән әсәйем айырыуса башҡорт халыҡ йырҙарын оҫта башҡарҙы. Атайым дәртле, дарманлы кеше, оҫта ойоштороусы булды, Бөйөк Ватан һуғышында данлыҡлы Башҡорт кавалерия дивизияһы составында ауыр юлдар үтеп, беҙ – дүрт балаһы хаҡына иҫән-һау әйләнеп ҡайтты. Һуғыштан һуң тағы өс туғаным тыуҙы, бына шулай, ете бала үҫтек.\nБәләкәйҙән күңеле сәнғәт тигән ылыҡтырғыс донъяға тартыла, әммә был теләген тормошҡа ашырыуға юлдар тиҙ генә асылмай. Мәктәптән һуң өс йыл ауыл клубы мөдире булып эшләп сынығыу ала.\n«Ауылыбыҙҙағы 1850 йылда һалынған мәсет совет власы йылдарында клубҡа әүерелә. Иҙән серек, түбәһе емерелергә тора. Ауыл Советы һәм колхоз рәйестәренә яңы мәҙәни усаҡ кәрәклеген аңлата-аңлата арып бөткәс, клубтың ишек-тәҙрәләренә ҡаҙаҡ ҡаҡтым да йәштәр уйынын йылға буйына күсерҙем. Был хәлде ишеткәс, колхоз рәйесе яңы клуб төҙөргә рөхсәт бирҙе, төҙөүселәр бригадаһы ялланды. Эштең оҙаҡҡа һуҙылғанын күргәс, атайымдың бейәһен урлап егеп, ағас-таш ташыуға үҙем дә сыҡтым. Мин, ҡыҙ бала, бейәнең ҡолонларға тейеш булғанын белмәгәнмен һәм ул алдан ҡолон һалды. Әлбиттә, атайҙан бик ҡаты эләкте. 1961 йылда клубты һалдырып бөтөп, Өфөгә театр бүлегенә уҡырға киттем...» (Көндәлектән)...\n...«Мине һәр ваҡыт ҙурыраҡ, күләмлерәк эштәр үҙенә тартты. Был йәһәттән бәхетле булдым. Юлымда ҡаршылыҡтар ҙа күп осраны. Уларҙы еңеү тойғоһо тағы ла нығыраҡ сәм өҫтәне...» (Көндәлектән). Булмышына хас ана шул тынғыһыҙлыҡ, ынтылыш, сәм Ямал Исхаҡованы гел яңы үрҙәргә, яңы офоҡтарға саҡыра. 1977 йылда киренән Өфөгә күсеп килеп, Республика халыҡ ижады йортонда ең һыҙғанып эш башлай...\n... Әбйәлил ҡыҙының изге эштәрен барлағанда «Һаумыһығыҙ, ауылдаштар!» байрамы тураһында ла әйтеп үтмәһәк, яҙыҡ булыр. Бынан 50 йыл элек Рәсәйҙең атҡаҙанған мәҙәниәт хеҙмәткәре, журналист Шаһиғәле Ишбулатовтың башланғысы менән Ҡаҙмашта тәүге тапҡыр «Һаумыһығыҙ, ауылдаштар!» байрамы үткәрелә. Халыҡ ижады үҙәгендә эшләй башлағас, Ямал Шәкирйән ҡыҙы ошо сараның сценарийын төҙөп, байрамды башҡа төбәктәрҙә лә таратыуға ҙур өлөш индерә, хатта милләттәштәребеҙ күпләп йәшәгән сит өлкәләргә шәхсән үҙе барып үткәрешеп ҡайта...